open-index/open-wikipedia-markdown huggingface dataset:
খটকা (সংগীত)

**খটকা** (ইংৰাজী: Khatka) হিন্দুস্তানী শাস্ত্ৰীয় সংগীতৰ এবিধ গুৰুত্বপূৰ্ণ অলংকাৰ (Alankar) বা সুৰ-সজ্জা। এইবিধ অলংকাৰ ভাৰতীয় শাস্ত্ৰীয় সংগীতৰ এক অপৰিহাৰ্য অংগ হিচাপে বিবেচিত। খটকা শব্দটো হিন্দী ভাষাৰপৰা আহিছে, যাৰ অৰ্থ হৈছে এটা সৰু জোকাৰণি বা টান।

## সংজ্ঞা
খটকা হৈছে এনে এবিধ অলংকাৰ য'ত এটা স্বৰক কেইবাটা স্বৰৰ সমষ্টি হিচাপে পৰিৱেশন কৰা হয়। মূল স্বৰটো সবাতোকৈ প্ৰধানভাৱে উপস্থাপিত হয়, কিন্তু ইয়াৰ লগতে এটা বা দুটা পাৰ্শ্ববৰ্তী স্বৰো অন্তৰ্ভুক্ত কৰা হয়। খটকাৰ মূল বৈশিষ্ট্য হৈছে যে মূল স্বৰটো খটকাৰ ঠাইত পোনপটীয়াকৈ গাব পাৰি আৰু ইয়াৰ ফলত সুৰৰ মূলগত গঠনত কোনো পৰিৱৰ্তন নহয়। 

## কাৰিকৰী দিশ
খটকা পৰিৱেশনাত এটা স্বৰ গাঁৱতে দ্ৰুতভাৱে ওপৰৰ বা তলৰ এটা স্বৰ স্পৰ্শ কৰি পুনৰ মূল স্বৰটোলৈ ঘূৰি আহে। এই প্ৰক্ৰিয়াত যি স্বৰটো স্পৰ্শ কৰা হয়, সেইটো স্পষ্টভাৱে উচ্চাৰণ কৰা নহয়, কিন্তু ইয়াক গোৱা হয়। খটকাৰ এই বৈশিষ্ট্য ইয়াক আন অলংকাৰসমূহৰপৰা পৃথক কৰে। 

## অন্যান্য অলংকাৰৰ সৈতে সম্পৰ্ক
খটকা কান আৰু মুৰকী অলংকাৰৰ মাজত এক মিশ্ৰণ বুলি বিবেচনা কৰা হয়। কান অলংকাৰৰ দৰে ইয়াত জোকাৰণিৰ অনুভূতি থাকে আৰু মুৰকীৰ দৰে ইয়াত অন্যান্য স্বৰৰ ব্যৱহাৰ থাকে। পশ্চিমীয়া সংগীতত খটকাৰ সমতুল্য অলংকাৰ হৈছে Grace Notes বা Turn।

## ৰাগত প্ৰয়োগ
খটকা অত্যন্ত সাধাৰণ এবিধ অলংকাৰ যদিও সকলো সময়তে সকলো ৰাগত ইয়াৰ ব্যৱহাৰ কৰা নহয়। হিন্দুস্তানী সংগীতৰ অলংকাৰসমূহ ৰাগৰ সৈতে ওতপ্ৰোতভাৱে জড়িত, অৰ্থাৎ কোন স্বৰত আৰু কেনেকৈ অলংকাৰটো পৰিৱেশন কৰা হ'ব সেয়া ৰাগৰ চৰিত্ৰৰদ্বাৰা নিৰ্ধাৰিত হয়।

## সৌন্দৰ্যত্ত্বিক গুৰুত্ব
ভাৰতীয় নন্দনতত্ত্বত, বিশেষকৈ কাব্য আৰু সংগীতত অলংকাৰক এক মুখ্য নান্দনিক উপাদান হিচাপে বিবেচনা কৰা হয়। খটকাকে ধৰি সকলো অলংকাৰে সুৰৰ সৌন্দৰ্য বৃদ্ধি কৰে আৰু সৰল সুৰ এটাক সম্পূৰ্ণ আৰু অভিব্যক্তিপূৰ্ণ কৰি তোলে। এনেকৈয়ে অলংকাৰসমূহে কোনো বাদ্যযন্ত্ৰৰ সহায় নোলোৱাকৈয়ে সুৰক সম্পূৰ্ণ কৰি তোলে।

## শিক্ষা আৰু অনুশীলন
সংগীত শিক্ষাত খটকাৰ অনুশীলন অত্যন্ত গুৰুত্বপূৰ্ণ। এইবিধ অলংকাৰে শিক্ষাৰ্থীসকলক স্বৰৰ মাজৰ দূৰত্ব আৰু সম্পৰ্ক বুজাত সহায় কৰে। হিন্দুস্তানী সংগীতৰ একৰেখীয় সুৰ বিকাশৰ বিশেষত্বৰ কাৰণে সজ্জামূলক উপাদানসমূহে বিশেষ গুৰুত্ব লাভ কৰে।

## আধুনিক প্ৰাসংগিকতা
আজিৰ যুগতো খটকা হিন্দুস্তানী শাস্ত্ৰীয় সংগীতৰ এক জীৱন্ত পৰম্পৰা হিচাপে বিদ্যমান। গায়কী আৰু বাদ্য উভয় ক্ষেত্ৰতে ইয়াৰ ব্যৱহাৰ দেখা যায়। আধুনিক সংগীত গৱেষণাতো অলংকাৰৰ ভূমিকা আৰু প্ৰভাৱ নিৰূপণৰ ক্ষেত্ৰত খটকা আৰু অন্যান্য অলংকাৰৰ অধ্যয়ন কৰা হয়। 

## আৰু চাওক
* অলংকাৰ (সংগীত)
* হিন্দুস্তানী শাস্ত্ৰীয় সংগীত
* ৰাগ
* মুৰকী
* গমক
* মীণ্ড

## তথ্যসূত্ৰ

## বাহ্যিক সংযোগ
* Raag Hindustani - Ornamentation in Indian Classical Music
* Naman's Music - What is alankar (ornaments) or palta in Hindustani Classical Music?

শ্ৰেণী:ভাৰতীয় শাস্ত্ৰীয় সংগীত
শ্ৰেণী:হিন্দুস্তানী সংগীত
শ্ৰেণী:সংগীত তত্ত্ব
শ্ৰেণী:অলংকাৰ
হাজ্জাম

**হিজামা**, যাক কাপিং বুলিও কোৱা হয়, ভাৰতৰ কাপিং থেৰাপীৰ বাবে জনাজাত এটা জনগোষ্ঠী। হিজামা শব্দটো আৰবী শব্দ *আল হাজম*ৰপৰা উদ্ভৱ হৈছে, যাৰ অৰ্থ হৈছে "শোহা", একপ্ৰকাৰ চিকিৎসা পদ্ধতিক বুজায়। আৰব দেশত এজন এই পদ্ধতি অনুশীলনকাৰীক হিজামা বুলি কোৱা হৈছিল, আৰু ভাৰততো এই নাম ব্যৱহাৰ কৰা হৈছিল।

হাৰিয়ানা আৰু হিমাচল প্ৰদেশৰ অ’বিচি তালিকাত এইবোৰ তালিকাভুক্ত কৰা হৈছে।

## নেপালৰ হাজ্জাম
নেপালৰ কেন্দ্ৰীয় পৰিসংখ্যা ব্যুৰোৱে হাজ্জাম (নেপালৰ লোকপিয়লত হাজাম বুলি কোৱা হয়)ক মধেশী জাতিৰ ভিতৰৰ অন্য সামাজিক গোটৰ ভিতৰত এটা উপগোট হিচাপে শ্ৰেণীভুক্ত কৰে। ২০১১ চনৰ নেপালৰ লোকপিয়লৰ সময়ত ১১৭,৭৫৮ জন লোক (নেপালৰ জনসংখ্যাৰ ০.৪%) হাজ্জাম আছিল। প্ৰদেশ অনুসৰি হাজ্জামৰ উপস্থিতি আছিল এনেধৰণৰ।
*মধেশ প্ৰদেশ (১.৪%)
*লুম্বিনি প্ৰদেশ (০.৫%)
*কোশী প্ৰদেশ (০.৩%)
*বাগমাটি প্ৰদেশ (০.১%)
*গণ্ডকি প্ৰদেশ (০.০%)
*কৰ্ণালী প্ৰদেশ (০.০%)
*সুদুৰপমশ্চি প্ৰদেশ (০.০%)
তলত উল্লেখ কৰা জিলাসমূহত হাজ্জামৰ বিতৰণ ৰাষ্ট্ৰীয় গড়তকৈ বেছি (০.৪%) আছিল:
*সপ্তৰী (১.৫%)
*ধনুষা (১.৪%)
*পাৰ্ছা (১.৪%)
*ৰাউতহাট (১.৪%)
*ছিৰাহা (১.৪%)
*মহোত্তৰী (১.৩%)
*সৰলাহী (১.৩%)
*বাৰা (১.২%)
*কপিলবাস্তু (১.১%)
*বাংকে (০.৯%)
*পৰশী (০.৯%)
*ৰূপাণ্ডেহী (০.৮%)
*মৰং (০.৬%)
*সুনছাৰী (০.৫%)

## তথ্যসূত্ৰ

শ্ৰেণী:ভাৰতৰ জনগোষ্ঠী
শ্ৰেণী:ভাৰতৰ মুছলমান সম্প্ৰদায়
ঘাঁচী (মুছলিম)

**ঘাঁচী** বা ঘাঁচী-পিঞ্জাৰা ভাৰতৰ গুজৰাট আৰু ৰাজস্থান ৰাজ্যত পোৱা এটা মুছলমান সম্প্ৰদায়। পাকিস্তানৰ কৰাচী চহৰতো সামান্য সংখ্যক ঘাঁচী পোৱা যায়।

### পাকিস্তানৰ ঘাঁচী
পাকিস্তানৰ কৰাচী চহৰত ঘাঁচীৰ এক বৃহৎ জনগোষ্ঠী আছে। বহুতে ঘাঁচী পাৰাৰ স্থানীয় অঞ্চলত বসতি স্থাপন কৰাৰ লগতে কৰাচীৰ ছাদ্দাৰ চহৰৰ অন্যান্য অংশত বসতি স্থাপন কৰে।
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
হুছেইনী ব্ৰাহ্মণ

**হুছেইনী ব্ৰাহ্মণ** পঞ্জাৱ অঞ্চলৰ মহীয়াল ব্ৰাহ্মণ সম্প্ৰদায়ৰ ভিতৰত এটা সম্প্ৰদায়।

মহীয়াল সম্প্ৰদায়ত বালি, ভীমৱাল, ছিব্বৰ, দত্ত, লাউ, মোহন আৰু বৈদ নামৰ সাতটা উপগোত্ৰ আছে। কিন্তু তেওঁলোকৰ হিন্দু পৰম্পৰাৰ লগত সামঞ্জস্যপূৰ্ণভাবে তেওঁলোকে অ-ভাৰতীয় পৰম্পৰা গ্ৰহণ কৰিছে। ইয়াৰ ফলত মহীয়াল সম্প্ৰদায়ৰ এটা সৰু উপগোটে ইছলামৰ প্ৰতি বিশেষকৈ তৃতীয় ইমাম হুছেইনক শ্ৰদ্ধা জনাইছে।

ভি উপাধ্যায়ৰ মতে তেওঁলোক চিষ্টি চুফীসকলৰদ্বাৰা প্ৰভাবিত হৈছিল। যজ্ঞোপৱীত আৰু তিলক পিন্ধি থকাৰ সময়ত তেওঁলোকে কেৱল মুছলমানৰপৰাই দান-বৰঙনি লয়, হিন্দুৰপৰা নহয়। ইয়াৰে কিছুমান আজমেৰৰ পুছাকাৰত পোৱা যায়, য’ত মুইন আল-দিন চিষ্টিক সমাধিস্থ কৰা হৈছে। আন এক পৰম্পৰা অনুসৰি ইয়াজিদৰ সৈন্যই ইমাম হুছেইনৰ মূৰটো শিয়ালকোটত থকা পূৰ্বপুৰুষৰ ঘৰলৈ লৈ আহিছিল। মূৰৰ বিনিময়ত পূৰ্বপুৰুষে নিজৰ পুত্ৰৰ মূৰ বিনিময় কৰিছিল। বিখ্যাত হুছেইনী ব্ৰাহ্মণসকলৰ ভিতৰত অভিনেতা সুনীল দত্ত, উৰ্দু লেখক কাশ্মীৰী লাল জাকিৰ, ছাবিৰ দত্ত, আৰু নন্দ কিশোৰ বিক্ৰম আদি অন্যতম।

এওলোকক ইৰাকৰ কিছু অংশত এতিয়াও কমকৈ পোৱা যায় যদিও হুছেইনী ব্ৰাহ্মণৰ বেছিভাগ পৰিয়ালেই বৰ্তমান পুনে, দিল্লী, চণ্ডীগড়, পঞ্জাব, হিমাচল প্ৰদেশ আৰু ভাৰতৰ জম্মু অঞ্চলত বসতি স্থাপন কৰিছে। পাকিস্তানৰ সিন্ধ, চাকৱাল আৰু লাহোৰ আৰু আফগানিস্তানৰ কাবুল আৰু দক্ষিণ আফগানিস্তানত আছে। ইয়াৰে কিছুমানে প্ৰতি বছৰে মহৰমও পালন কৰে।
## ইতিহাস
মহীয়ালৰ মৌখিক ইতিহাস অনুসৰি দত্ত বংশৰ এজন মহীয়াল ব্ৰাহ্মণে কাৰবালাৰ যুদ্ধ ত (৬৮০ খ্ৰীষ্টাব্দ) ইমাম আল-হুছেইনৰ হৈ যুদ্ধ কৰিছিল, বিশেষকৈ কুফাৰ ধুমুহাত—এই প্ৰক্ৰিয়াত নিজৰ সাতজন পুত্ৰক বলি দিছিল। কিংবদন্তি অনুসৰি ৰাহাব সিদ্ধ দত্ত (কিছুমান সংস্কৰণত ৰাহিব সিদ্ধ বা সিদ্ধ বিয়োগ দত্ত বুলিও উল্লেখ কৰা হৈছে) কাৰবালাৰ যুদ্ধৰ সময়ৰ আশে-পাশে বাগদাদৰ ওচৰত বাস কৰা কেৰিয়াৰ-সৈনিকৰ এটা সৰু দলৰ নেতা আছিল। কিংবদন্তিটোত তেওঁ থকা ঠাইখন *দাইৰ-আল-হিন্দিয়া* অৰ্থাৎ "ভাৰতীয় কোৱাৰ্টাৰ" বুলি উল্লেখ কৰা হৈছে, যিটো বৰ্তমানৰ আল-হিন্দিয়াৰ সৈতে মিল খায়।

## অন্যান্য
চুফী তীৰ্থস্থান ৰাজস্থানৰ আজমেৰত, য’ত মইনুদ্দিন চিষ্টীয়ে বাস কৰিছিল আৰু শেষ দিনবোৰ পাৰ কৰিছিল, তাত আজিও নিজকে হুছেইনী ব্ৰাহ্মণ বুলি কোৱা এক শ্ৰেণীৰ লোক আছে, যিসকল ‘গতানুগতিক হিন্দু’ নহয়, গতানুগতিক মুছলমানো নহয়। হুছেইনী ব্ৰাহ্মণসকলে গতানুগতিক বৈদিক আৰু ইছলামিক পৰম্পৰাৰ মিশ্ৰিত মিশ্ৰণ পালন কৰিছিল। হিন্দী/উৰ্দু ভাষাৰ এটা প্ৰবচনে হুছেইনী ব্ৰাহ্মণসকলক এইদৰে বুজায়: "ৱাহ দত্ত চুলতান, হিন্দু কা ধৰ্ম, মুছলমান কা ইমান, আধা হিন্দু আধা মুছলমান" (বাৰু দত্ত চুলতান, হিন্দুৰ ধৰ্ম আৰু মুছলমানৰ প্ৰথা, আধা হিন্দু আৰু আধা মুছলমান।
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
বিপুল গোয়েল

**বিপুল গোয়েল** () এজন ভাৰতীয় ষ্টেণ্ড আপ কমেডিয়ান আৰু অভিনেতা। ভাৰতৰ শীৰ্ষ কমেডী অভিনেতাসকলৰ ভিতৰত তেওঁক গণ্য কৰা হয় ৷ ৱেব-ধাৰাবাহিক *হিউমাৰাছলি ইউৰছ*ৰ মূল নায়কৰ চৰিত্ৰত তেওঁ অভিনয় কৰিছিল। এই অনুষ্ঠানটো *[[দ্য ভাইৰেল ফিভাৰ]]*ৰ দ্বাৰা প্ৰযোজিত আৰু ইয়াত ষ্টেণ্ডআপ ক্লিপৰ মাজত তেওঁৰ জীৱনৰ অৰ্ধ-আত্মজীৱনীমূলক বিৱৰণী চিত্ৰিত কৰা হৈছে। বিপুল হৈছে একমাত্ৰ ভাৰতীয় কমেডিয়ান যাৰ নিজাকৈ এটা শ্ব’ আছে৷ তেওঁৰ অনলাইন ভিডিঅ’সমূহত বিভিন্ন প্লেটফৰ্মত (২০১৭ চনৰ আগষ্ট মাহলৈকে) ৭ কোটিতকৈ অধিক দৰ্শন আছে। শ্ব’টো তেওঁৰ কমেডিয়ান হোৱাৰ সংগ্ৰামৰ ওপৰত আবদ্ধ আৰু ছিজন-২ ত তেওঁৰ সফলতাৰ পিছৰ জীৱনক চিত্ৰিত কৰা হৈছে। তেওঁ কিছুমান পৰ্যবেক্ষণমূলক কমেডী কৰাৰ বাবে তেওঁক প্ৰায়ে *ইণ্ডিয়ান ছেইনফেল্ড* বুলি কোৱা হয়।

## প্ৰাৰম্ভিক জীৱন
ভাৰতৰ ৰাজস্থানৰ ফালনা পালি মাৰৱাৰত বিপুল গোয়েলৰ জন্ম হৈছিল । তেওঁ ইণ্ডিয়ান ইনষ্টিটিউট অৱ টেকন'লজি বম্বেত বৈদ্যুতিক অভিযান্ত্ৰিকী অধ্যয়ন কৰে।কলেজীয়া জীৱনত ভ্ৰাম্যমাণ থিয়েটাৰৰ লগত তেওঁ জড়িত হৈছিল। তেওঁ নীতিন গুপ্তাৰ সৈতে "লাভ ইন ডিচেম্বৰ"ৰ অংশও আছিল। তেওঁ *দ্য গ্ৰেট ইণ্ডিয়ান লাফটাৰ চেলেঞ্জ*ৰ খ্যাতিৰ ভাৰতীয় ষ্টেণ্ড আপ কমেডিয়ান ৰাজু শ্ৰীবাস্তৱৰ পৰা বহুখিনি অনুপ্ৰাণিত হৈছিল।
## কৰ্মজীৱন

গোৱেল স্বচ্ছ কমেডীৰ পথ প্ৰদৰ্শক আৰু তেওঁৰ বিষয়বস্তু ভাৰতীয় পিতৃ, ফেচবুক, অভিযান্ত্ৰিক, শচীন তেণ্ডুলকাৰ, ভাৰতীয় ৰেল, ডেটিং,  পৰিচালনা, আৰু ৰাজনীতি আদি বিষয়ৰ ওপৰত আধাৰিত। 

ভাৰতীয় ষ্টেণ্ডআপ দৃশ্য বা সাম্প্ৰতিক পৰিস্থিতিৰ ওপৰত তেওঁৰ হাস্যৰসময়ী দৃষ্টিভংগীৰ বিষয়ত আলোচনাৰ বাবে তেওঁক নিয়মিতভাৱে সংবাদ মাধ্যমৰ মঞ্চলৈ আমন্ত্ৰণ জনোৱা হয়। 

তেওঁ নিয়মিতভাৱে সমগ্ৰ দেশৰ কলেজ আৰু কোম্পানীসমূহত অনুষ্ঠান পৰিৱেশন কৰে আৰু ২০১৬ চনৰ শেষৰ ফালে আৰম্ভ হোৱা প্ৰথম চৰকাৰী ভ্ৰমণলৈ যায় যি ২০১৭ চনলৈকে বৰ্তি থাকে।

## তথ্যসূত্ৰ

## বাহ্যিক সংযোগ
* humorouslyyours.com

শ্ৰেণী:জীৱিত ব্যক্তি
শ্ৰেণী:ৰাজস্থানৰ ব্যক্তি
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:কমেডিয়ান
শ্ৰেণী:অভিনেতা
শ্ৰেণী:ভাৰতীয় অভিনয় শিল্পী
তেলী

ভাৰত, নেপাল, পাকিস্তানত পৰম্পৰাগতভাৱে তেল চেপি আৰু তেলৰ ব্যৱসায় কৰা এটা জাতি হৈছে **তেলী**। এওঁলোক হিন্দু বা মুছলমান হ’ব পাৰে; মুছলিম তেলীক ৰোশন্দৰ বা তেলী মালিক বুলি কোৱা হয়। কেন্দ্ৰীয় চৰকাৰে তেওঁলোকক অন্যান্য পিছপৰা শ্ৰেণী (OBC) শ্ৰেণীৰ তালিকাত অন্তৰ্ভুক্ত কৰে কিন্তু তেলীৰ ভিতৰৰ উচ্চ উপজাত তেলী, যেনে *তেলিক বৈশ্য*।
## ইতিহাস
মধ্যযুগৰ আদিভাগত দক্ষিণ ভাৰতৰ কিছুমান ঠাইত তেলী সম্প্ৰদায়ে নিজাকৈ মন্দিৰলৈ যোগান ধৰিব পৰাকৈ তেল পেৰা কাম কৰি তেল উৎপাদন কৰিছিল। দক্ষিণ ভাৰতৰ বিভিন্ন ঠাইত "মন্দিৰ নগৰ"ৰ উত্থানে সাংস্কৃতিক কাম-কাজৰ বাবে অত্যাৱশ্যকীয় সামগ্ৰীৰ যোগানৰ সৈতে জড়িত কিছুমান সম্প্ৰদায়ৰ সামাজিক মৰ্যাদা উন্নত কৰাত সহায়ক হৈছিল। এনেদৰে *মালাকাৰ* (মালা নিৰ্মাতা) আৰু *তেলিকাৰ* (তেল চাপোৱা) আদি জনগোষ্ঠীবোৰ নগৰৰ এনে কাম-কাজৰ বাবে গুৰুত্বপূৰ্ণ হৈ পৰিল। আনকি কিছুমানে মন্দিৰলৈ অনুদান আগবঢ়াব পৰাকৈও সমৃদ্ধিশালী হৈ পৰিছিল।

২০ শতিকাৰ প্ৰথম দশকত উৰ্ধমুখী সংগঠন ভাৰতীয় সমাজৰ বৈশিষ্ট্য হৈ পৰিছিল যেতিয়া নিম্নবৰ্ণই "উচ্চ জাতি"ৰ নাম আৰু প্ৰথা গ্ৰহণ কৰি আৰ্থ-সামাজিক জখলাত ওপৰলৈ উঠিবলৈ চেষ্টা কৰিছিল। অধ্যাপক এম এন শ্ৰীনিবাসে বৰ্ণ ব্যৱস্থা আৰু জাতি স্তৰত নিজৰ স্থান উন্নত কৰাৰ প্ৰয়াসত বিভিন্ন লোকপিয়লত তেলী সম্প্ৰদায়ে বিভিন্ন উপাধি দাবী কৰাৰ চেষ্টা লক্ষ্য কৰিছে। ১৯১১ চনত তেলী সম্প্ৰদায়ে ৰাথোড় উপাধি গ্ৰহণ কৰি নিজকে ৰাথোড় তেলী বুলি ক’বলৈ আৰম্ভ কৰে; আনহাতে ১৯৩১ চনত তেওঁলোকে নিজকে ৰাথোড়-বৈশ্য বুলি দাবী কৰিছিল। শংকৰগৌড় হানমন্তগৌড়া পাটিলৰ মতে সামাজিক জখলা বগাবলৈ এই কাম কৰা হৈছিল। ভাৰতত নিম্নবৰ্ণৰ মাজত এনে প্ৰথা সাধাৰণ আছিল। আৰ্য সমাজ আন্দোলনেও নিম্নবৰ্ণৰ মৰ্যাদা উন্নত কৰাৰ প্ৰয়াস কৰিছিল। তেলিৰ দৰেই ফাৰুখাবাদৰ এজন আৰ্য সমাজবাদী শ্ৰী সত্যব্ৰত শৰ্মা দ্বিবেদীয়ে তেলী জাতি বৈশ্য বৰ্ণৰ বুলি প্ৰমাণ কৰিবলৈ "তেলিবৰ্ণ প্ৰকাশ" নামৰ এখন আলোচনী প্ৰকাশ কৰিছিল।

পিছলৈ উচ্চ মৰ্যাদা দাবী কৰাৰ চেষ্টা কৰা সত্ত্বেও তেলীক প্ৰথম অৱস্থাত শূদ্ৰ বুলি গণ্য কৰা হৈছিল আৰু ইয়াৰ মৰ্যাদা হীন বুলি ভবা হৈছিল। আনন্দ ইয়াঙৰ মতে তেলীসকলে তেল পেৰা শালৰ সৈতে জন্তুৰ দৰে কাম কৰিছিল আৰু জীৱ-জন্তুৰপৰা আকাংক্ষিত ফলাফল লাভ কৰাৰ উদ্দেশ্যে তেওঁলোকক প্ৰায়ে জ্ঞানৰ অন্ধকাৰত ৰখা হৈছিল। ইয়াৰ ফলত ইহঁতক আচাৰ-অনুষ্ঠানত অশুদ্ধ কৰি তুলিছিল যদিও পিছলৈ তেওঁলোকৰ বহুতেই ব্যৱসায়ৰ বৃত্তি গ্ৰহণ কৰিছিল আৰু জাতৰ নীচতা লুকুৱাবলৈ বণিয়া নামেৰে শাখা-প্ৰশাখা কৰিছিল।

## তথ্যসূত্ৰ

শ্ৰেণী:ভাৰতৰ জনগোষ্ঠী
মুছলিম তেলী

**মুছলমান তেলী**সকল চুন্নী ইছলাম অনুসৰণ কৰা তেলী জাতিৰ লোক। ভাৰত, পাকিস্তান আৰু নেপালত এওঁলোকৰ বসতি। 
তেওঁলোকৰ উপাধি মালিক।

মুছলমান তেলীৰ সৈতে জড়িত গুজৰাটত পোৱা ঘাঁচী নামৰ এটা সম্প্ৰদায়, যিসকলে ৰন্ধন তেল প্ৰস্তুত আৰু ব্যৱসায়ৰ সৈতেও জড়িত। 

বিহাৰত এওঁলোক অবিচি।

## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
উৰুজ আছফাক

**উৰুজ আছফাক** () মুম্বাইৰ এগৰাকী কমেডিয়ান, লেখক আৰু অভিনয়-শিল্পী। ২০২৩ চনত *এডিনবৰা কমেডী এৱাৰ্ড*ত তেওঁ শ্ৰেষ্ঠ নৱাগত বঁটা লাভ কৰে।  

## প্ৰাৰম্ভিক জীৱন আৰু শিক্ষা
ডুবাইত জন্মগ্ৰহণ কৰা আছফাক ১২ বছৰ বয়সত মুম্বাইলৈ আহে। মনোবিজ্ঞানত আছফাকে স্নাতক ডিগ্ৰী লাভ কৰিছে। তেওঁ মুম্বাইৰ জয় হিন্দ কলেজত অধ্যয়ন কৰিছিল।

## কেৰিয়াৰ
আছফাকে ২০১৬ চনত ২১ বছৰ বয়সত ষ্টেণ্ড আপ কমেডী কৰিবলৈ আৰম্ভ কৰে। সাক্ষাৎকাৰত তেওঁ উল্লেখ কৰিছে যে তেওঁৰ কমেডী নায়ক-নায়িকাসকলৰ ভিতৰত আছে "ছাৰা ছিলভাৰমেন, ব্ৰীজেট ক্ৰীষ্টি, জোছি লং, মিণ্ডী কালিং, বিল বাৰ্, জেমছ একাষ্টাৰ, ষ্টুৱেৰ্ট লি, নৰ্ম মেকড'নাল্ড, আৰু অপৰ্না নানচেৰলা।"

২০১৭ চনত তেওঁ টেলিভিছন চেনেল টিএলচিৰ শ্ব' *কুইন্স অৱ কমেডী*ৰ প্ৰতিযোগী আৰু চূড়ান্ত প্ৰতিযোগী আছিল। 

২০২৩ চনত লণ্ডনৰ ছ'হো থিয়েটাৰে এডিনবৰা ফেষ্টিভেল ফ্ৰিঞ্জলৈ অনা কমেডিয়ানৰ এটা দলৰ অংশ আছিল। তাত থকাৰ সময়তে আছফাকে তেওঁৰ শ্ব' অ' ন'!*,* ৰ বাবে এডিনবৰা কমেডী বঁটাত শ্ৰেষ্ঠ নৱাগত বঁটা লাভ কৰে৷ ১৯৯৭ চনত আৰ্জ বাৰ্কাৰৰ পিছত এই বঁটা লাভ কৰা তেওঁ দক্ষিণ এছিয়াৰ ঐতিহ্যবাহী প্ৰথমগৰাকী ব্যক্তি,আৰু এই বঁটা লাভ কৰা প্ৰথমজন ভাৰতীয় শিল্পী। এই অনুষ্ঠানটো আছিল আছফাকৰ ব্ৰিটেইনত অভিনয় কৰাৰ প্ৰথম অভিজ্ঞতা৷ ২০২৩ চনৰ আৰম্ভণিতে লণ্ডনৰ ছ'হো থিয়েটাৰত এই অনুষ্ঠানটো সম্পন্ন হৈছিল।

## বঁটা

* শ্ৰেষ্ঠ নৱাগত, এডিনবৰা কমেডি বঁটা, ২০২৩

## তথ্যসূত্ৰ


## বাহ্যিক সংযোগ
* Urooj Asfaq biography at IMDB

শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:কমেডিয়ান
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ইউটিউবাৰ
শ্ৰেণী:জীৱিত ব্যক্তি
শ্ৰেণী:মুম্বাইৰ অভিনয় শিল্পী
সৌৰভ দাস

**সৌৰভ দাস** (; জন্ম: ২১ জানুৱাৰী ১৯৮৯) এগৰাকী ভাৰতীয় অভিনেতা, উপস্থাপক, কৌতুক অভিনেতা, আৰু থিয়েটাৰ পৰিচালক। ‘বয়েই গেল’ নামৰ টিভি ধাৰাবাহিক এখনত অভিনয়েৰে তেওঁ অভিনয় জীৱনৰ আৰম্ভণি কৰিছিল। তেওঁ *দম দম দীঘা দীঘা*, *[[বলো দুগ্গা মাঈকী...|বলো দুগ্গা মাঈকী]]* (২০১৭) আৰু ৱেব ছিৰিজ "মণ্টু পাইলট", "চৰিত্ৰহীন" আৰু "ৰহস্য ৰোমাঞ্চ - চিজন ৩"-ত তেওঁৰ অভিনয়ৰ বাবে সৰ্বাধিক পৰিচিত। 

## ব্যক্তিগত জীৱন
১৯৮৯ চনৰ ২১ জানুৱাৰী তাৰিখে ভাৰতৰ পশ্চিমবঙ্গত এটি হিন্দু পৰিয়ালত সৌৰভ দাসে জন্মগ্ৰহণ কৰে। তেওঁ কলকাতাৰ চাউথ পয়েণ্ট স্কুলৰপৰা স্কুলীয়া শিক্ষা লাভ কৰিছিল। তেওঁৰ মাক ৰবীন্দ্ৰভাৰতীৰ গানৰ ছাত্ৰী হোৱাত তেওঁৰো সংগীতশিল্পী হোৱাৰ ইচ্ছা আছিল। তেওঁ ছাত্ৰাৱস্থাতেই বেণ্ড এটিও খুলিছিল। তাৰপাছত থিয়েটাৰৰফালে আকৃষ্ট হয়। ২০২১ চনত তেওঁ আনুষ্ঠানিকভাৱে তৃণমূল কংগ্ৰেছত যোগ দিয়ে।

তেওঁ ২০২৩ চনৰ ১৫ ডিচেম্বৰ তাৰিখে অভিনেত্ৰী দৰ্শনা বণিকৰ সৈতে বিবাহ বন্ধনত আবদ্ধ হয়।

## কৰ্মজীৱন
সৌৰভে বয়েই গেলো নামৰ জী বাংলাৰ টিভি ধাৰাবাহিকখনত অভিনয়েৰে তেওঁৰ অভিনয় জীৱন আৰম্ভ কৰিছিল। ইয়াত তেওঁ ধাৰাবাহিকৰ নায়ক অৰ্জুনৰ খুড়াকৰ পুতেক বীৰসা বসাকৰ চৰিত্ৰত অভিনয় কৰিছিল। পৰিচালক ওনিৰৰদ্বাৰা ৰচিত-পৰিচালিত *কুছ ভিগে আলফাজ্জ* ছবিখনত অভিনয়েৰে বলিউড চলচ্চিত্ৰত তেওঁৰ আত্মপ্ৰকাশ ঘটে। তেওঁ অঞ্জন দত্ত, অৰিন্দম শীল, বিৰসা দাশগুপ্ত, কমলেশ্বৰ মুখোপাধ্যায় আৰু ৰাজ চক্ৰবৰ্তীৰ দৰে প্ৰশংসিত বঙালী চলচ্চিত্ৰ পৰিচালকসকলৰ লগত কাম কৰিছে। *চোৰে চোৰে মাসতুতো ভাই* নামৰ জী বাংলা চিনেমাৰ মৌলিক চলচ্চিত্ৰ এখনত নেপথ্য গায়ক হিচাপে আত্মপ্ৰকাশ কৰিছিল। 

## চলচ্চিত্ৰপুঞ্জী

### ৱেব আৰু টিভি ধাৰাবাহিক

### চলচ্চিত্ৰ

### টিভি অনুষ্ঠান

## বঁটা-সন্মান

## তথ্য উৎস

## বাহ্যিক সংযোগ

* 

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:বঙালী চলচ্চিত্ৰৰ অভিনেতা
শ্ৰেণী:ভাৰতীয় টেলিভিছন অভিনেতা
শ্ৰেণী:জীৱিত ব্যক্তি
শ্ৰেণী:ভাৰতীয় অভিনয় শিল্পী
নাই (নাপিত)

**নাই** যাক ছেইন বুলিও কোৱা হয়, নাপিতৰ বৃত্তিগত এটা জাতি বুজোৱা সাধাৰণ শব্দ। সংস্কৃত শব্দ নাপিত (பிதை)ৰপৰা এই নামটো উদ্ভৱ হোৱা বুলি কোৱা হয়। আধুনিক যুগত উত্তৰ ভাৰতৰ নায়ে নিজকে নাইৰ পৰিৱৰ্তে "ছেইন" বুলি কয়।

ভাৰতৰ প্ৰায়বোৰ ৰাজ্যতে নাই জাতিক অন্য পিছপৰা শ্ৰেণী হিচাপে শ্ৰেণীভুক্ত কৰা হৈছে। ইয়াৰ ভিতৰত অন্ধ্ৰপ্ৰদেশ, অসম, বিহাৰ, Chandigarh,  ছত্তীশগড়, চণ্ডীগড়, দাদৰা আৰু নগৰ হাভেলী , দমন আৰু দিউ , দিল্লী এনচিআৰ,  গোৱা, গুজৰাট, হাৰিয়ানা, হিমাচল প্ৰদেশ, ঝাৰখণ্ড,  কৰ্ণাটক, মধ্যপ্ৰদেশ, মহাৰাষ্ট্ৰ, ওড়িশা, পুডুচেৰী, পাঞ্জাব,  ৰাজস্থান, ত্ৰিপুৰা, উত্তৰাঞ্চল, উত্তৰ প্ৰদেশ, আৰু পশ্চিম বংগ; এইবোৰ ঠাইত এওঁলোকৰ নিজা আঞ্চলিক নাম আৰু খিলঞ্জীয়া গোট আছে। 

কিছুমান নাই বা নাপিত শিখ ধৰ্মৰ অনুগামী। তেওঁলোকৰ পৰম্পৰাগত ভূমিকা আছিল চুলি কটা আৰু অন্যান্য জাতি গোটৰ সদস্যসকলে উদ্‌যাপন কৰা জীৱনচক্ৰৰ আচাৰ-ব্যৱহাৰৰ বাৰ্তা লোৱা।
## বিৱৰণ
### পৌৰাণিক সংযোগ
নাইসকলৰ মাজত প্ৰচলিত এক কিংবদন্তি অনুসৰি তেওঁলোক নাভিৰ পৰা উদ্বুদ্ধ বংশধৰ, যি পুৰাণিক সাহিত্যত ইক্ষ্ৱাকু বংশৰ ৰজা।

### অন্যান্য মতামত
তামিল অঞ্চলত নাপিত জাতিৰ কিছুমান লোকে চিকিৎসা চৰ্চা কৰিছিল আৰু আগতে “আম্বাথান’’ বুলি কোৱা হৈছিল।

### বৃত্তি
নাইসকলৰ পৰম্পৰাগত বৃত্তি হৈছে নাপিত বা চুলি কটা।। বিবাহ উৎসৱত পৰম্পৰা অনুসৰি কৰা কামো তেওঁলোকে কৰে। সমাজৰ মাজৰ শিক্ষিত লোকসকলে ব্যৱসায় আৰু সেৱাৰ দৰে অন্যান্য বিভিন্ন বৃত্তি গ্ৰহণ কৰিছে।

### ছেইনৰ ধাৰণাবোৰৰ প্ৰভাৱ
নাইসকলে ভগত ছেইনৰ ধাৰণা আৰু শিক্ষা গ্ৰহণ কৰাৰ প্ৰক্ৰিয়াটোৰে ছেইনাচাৰ্য্যৰ প্ৰতিষ্ঠান স্থাপন কৰি ছেইনক দেৱীকৰণৰ জৰিয়তে চিত্ৰিত কৰা ছেইনাইজেচন হিচাপে ধাৰণা কৰিব পাৰি। জাতি ব্যৱস্থাৰ আধিপত্যবাদী মূল্যবোধ আৰু স্তৰবৃত্তক প্ৰত্যাহ্বান জনোৱা ভক্ত কবি কবীৰৰ সমসাময়িক হিচাপে পৰিগণিত হোৱা ভগত ছেইন হৈ পৰিছে নাইসকলৰ গৌৰৱ আৰু পৰিচয় গঠনৰ আটাইতকৈ শ্ৰদ্ধাৰ প্ৰতীক। তেওঁলোকৰ সাংস্কৃতিক স্বায়ত্তশাসন দৃঢ় কৰাৰ উদ্দেশ্যে ১৯৯২ চনত পূষ্কৰত নেতৃত্ব দিয়া উজ্জয়ীন মহাকুম্ভ মেলা উপলক্ষে *অখিল ভাৰতীয় ছেইন ভক্তিপিঠ ট্ৰাষ্ট* গঠন কৰা হয়। অচলানন্দজী মহাৰাজক প্ৰথম ছেইনাচাৰ্য কৰা হয়।

### উন্নয়নৰ প্ৰচেষ্টা
ব্ৰিটিছ যুগত নাইসকলে ১৯২১ চনৰ লোকপিয়লত নিজকে ঠাকুৰ আৰু ১৯৩১ চনৰ লোকপিয়লত ব্ৰাহ্মণ বুলি দাবী কৰি নিজৰ সামাজিক মৰ্যাদা বৃদ্ধি কৰাৰ চেষ্টা কৰিছিল। এই জাতিৰ সদস্যসকলে ১৯৪১ চনৰ লোকপিয়লত তেওঁলোকৰ জাতিৰ নাম "নাই ব্ৰাহ্মণ" নামেৰে ৰখাৰ বাবে অনুৰোধ জনায়। তুলনামূলকভাৱে নিম্ন বৰ্ণৰ উচ্চ বৰ্ণৰ মৰ্যাদাৰ দাবীৰ এনে প্ৰচেষ্টাক সংস্কৃতকৰণ বুলি কোৱা হয়।

## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
পুছলান

**পুছলান** দক্ষিণ ভাৰতৰ কেৰালাৰ মুছলমানসকলৰ এটা সম্প্ৰদায়ৰ সামাজিক গোট। তেওঁলোক আছিল মধ্য মালাবাৰ উপকূলৰ (উত্তৰ কেৰালা) পৰম্পৰাগত সাগৰীয় মাছমৰীয়া।

আন মাপিলাসকলে তেওঁলোকক "কদপ্পুৰাট্টুকাৰ" বুলি কয়, আনহাতে নিজকে "অংগদিক্কাৰ" বুলি জনা গৈছিল। পুছলানৰ নাওসমূহ সামূহিকভাৱে একেটা বংশৰ মালিকানাধীন, আৰু প্ৰতিজন ব্যক্তিয়ে লাভৰ অংশ পোৱাৰ অধিকাৰী। পুছলানসকলে ধৰা মাছবোৰ অন্য সম্প্ৰদায়ক বিক্ৰী কৰে আৰু অতি কমেইহে তেওঁলোকৰ ধৰা মাছ বিক্ৰীৰ লগত নিজে জড়িত হয়।

## ইতিহাস
পুছলানসকল বেছিভাগেই কেৰালাৰ হিন্দুসকলৰ মাজত নিম্ন বৰ্ণ মুক্কুৱসকলৰপৰা ধৰ্মান্তৰিত হৈছিল। মালাবাৰ উপকূলৰ পশ্চিম এছিয়াৰ নাৱিকসকলে মধ্যযুগীয় যুগত কেৰালাৰ বেছিভাগ বন্দৰতে লাইটাৰেজৰ ওপৰত নিৰ্ভৰ কৰিবলগীয়া হৈছিল। ইয়াৰ ফলত তেওঁলোকে পৰম্পৰাগত হিন্দু সাগৰীয় মাছমৰীয়া সম্প্ৰদায়ৰ সৈতে পাৰস্পৰিকভাৱে উপকাৰী সম্পৰ্ক গঢ়ি তুলিছিল।

## বিভাগসমূহ
কদপ্পুৰাট্টুকাৰসকলক তেওঁলোকৰ বৃত্তিৰ ভিত্তিত দুটা থলুৱা গোটত ভাগ কৰা হৈছিল, "ভালাক্কাৰ" আৰু "বেপুকাৰ।" বেপুকাৰসকলক ৱালাক্কাৰতকৈ উচ্চ বুলি গণ্য কৰা হৈছিল।

## সামাজিক মৰ্যাদা
কেৰালাৰ মুছলমানসকলৰ মাজত পুছলান সম্প্ৰদায়ক এতিয়াও আৰ্থিকভাৱে পিছপৰা গোট হিচাপে গণ্য কৰা হয়। কেৰালাৰ আৰ্থিকভাৱে অভিজাত মুছলমান পৰিয়ালৰ সৈতে বৈবাহিক মিত্ৰতা বিৰল। কেৰালাৰ মাপিলা মছজিদত পুছলানসকলক প্ৰৱেশ আৰু নামাজ পঢ়িবলৈ অনুমতি দিয়া হয়। এসময়ত পুছলানসকল কেৰালাৰ মুছলমানসকলৰ মাজত নিম্ন মৰ্যাদাৰ গোট আছিল।
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
থাংগল

**থাংগল** (টাংগল বুলিও কোৱা হয়) দক্ষিণ ভাৰতৰ কেৰালাৰ মুছলমানসকলৰ মাজৰ এটা সামাজিক গোট। থাংগলসকলক প্ৰায়ে বহল ইছলামিক সংস্কৃতিৰ অধিক সাধাৰণ ছয়ীদ বা শ্বৰীফ বা মহম্মদৰ বংশধৰসকলৰ মোটামুটি সমতুল্য বুলি গণ্য কৰা হয়। সম্প্ৰদায়টোৰ বেছিভাগ সদস্যই স্ববৰ্ণ বিবাহ পছন্দ কৰে আৰু নিজৰ সম্প্ৰদায়ৰ বাহিৰৰ পত্নীক খুব কমেইহে বিয়া কৰায়।

কেৰালাত থাংগল পৰিয়ালসমূহ অসংখ্য, সকলোৱে স্বীকৃতি লাভ কৰিছে, কিন্তু কিছুমানক সাধু বুলি গণ্য কৰা হয়। থাংগল চিনাক্তকৰণে কেৰেলাৰ মুছলমান সম্প্ৰদায়ত (যিটোৱে প্ৰধানকৈ শ্বাফী মাধাবৰ সৈতে চিনাক্তকৰণ কৰে) বহুত 'শ্ৰদ্ধা আৰু মনোযোগ' আনে। কিছুমান ব্যক্তিয়ে গুৰুত্বপূৰ্ণ বিষয়ত থাংগলসকলৰপৰা পৰামৰ্শ লয়। কেৰেলাৰ কেইবাটাও থাংগলে অসুস্থতাৰ বাবে আৰু 'দুষ্টাত্মাৰ কুদৃষ্টি নাশিবলৈ' মানুহৰ 'বেজালি' কৰে।

শ্বিহাব, মাছুৰ, হিৰ্ধ, বাফাকী, জিফ্ৰি, জামালুল্লাইলী আদি কিছুমান প্ৰধান থাংগল পৰিয়ালৰ সামাজিক আৰু অৰ্থনৈতিক পৰিসৰত বহুতো মৰ্যাদা আছে। থাংগলসকলৰ প্ৰভাৱশালী সাধাৰণতে বিশিষ্ট ব্যাৱসায়িক পৰিয়ালৰপৰা আহে। সাধাৰণতে বাণিজ্য আৰু ৰাজনীতিৰ জৰিয়তে তেওঁলোকে নিজৰ প্ৰভাৱ প্ৰদৰ্শন কৰে।
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
থাংগল (জনগোষ্ঠী)

**থাংগল জনগোষ্ঠী** উত্তৰ-পূব ভাৰতৰ মণিপুৰ ৰাজ্যৰ সেনাপতি জিলাত বসবাস কৰা এহ তিব্বত-বৰ্মন মূলৰ জনগোষ্ঠী। তেওঁলোকে মাৰামৰ সৈতে মিল থকা থাংগল ভাষা আৰু ৰংমেই ভাষা কয়। নৃতাত্ত্বিক গ্ৰন্থ অনুসৰি তেওঁলোকে মেইটেই ভাষাক দ্বিতীয় ভাষা হিচাপে ব্যৱহাৰ কৰে।

বৰ্তমান ১৩খন থাংগল গাঁও আছে। সেনাপতি জিলাৰ এঘাৰখন পাহাৰীয়া গাঁৱত এওঁলোকক পোৱা যায়, এইকেইখন হ’ল: অংকাইলংডি, কাটোমেই মাকেং, মাকেং চেইজিনবা, ঙাইহাং, মাপাও থাংগল, মায়াংখাং, নিংথৌফাম, থাংগল চুৰুং, টুমনৌপকপি, য়াইকোংপাও আৰু তাকাইমেই।

## সমাজ
পৰম্পৰাগতভাৱে থাংগলসকলে উদ্যানপালন আৰু কৃষি উভয়তে কাম কৰে। 

১৩ আগষ্ট থাংগল দিৱস হিচাপে পালন কৰা হয়। ১৮৯১ চনত থাংগল মেঞ্জোৰ বা জনপ্ৰিয়ভাৱে থাংগল জেনেৰেল নামেৰে বেছি পৰিচিত লুংথৌবু থাংগল শ্বহীদ হোৱাৰ স্মৃতিত এই কাম কৰা হৈছে। 
## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
শ্ৰেণী:জনগোষ্ঠী
কুণ্ডিনাপুৰী

**কুণ্ডিনাপুৰী** ভীম নামৰ এজন পৌৰাণিক ৰজাৰ দ্বাৰা শাসিত বিদৰ্ভ ৰাজ্যৰ ৰাজধানী আছিল। এই বিদৰ্ভ ৰাজ্য ভোজ-যাদৱ বংশৰ ভীষ্মক আৰু তেওঁৰ পুত্ৰ ৰুক্মিয়েও শাসন কৰিছিল। অৱশ্যে ৰজা ৰুক্মিয়ে বিদৰ্ভৰ বাবে ভোজাকটা নামৰ আন এখন ৰাজধানী নিৰ্মাণ কৰিছিল। মহাকাব্য মহাভাৰতত উল্লেখ কৰা দুগৰাকী বিখ্যাত নাৰী দময়ন্তী আৰু ৰুক্মিণীৰো ইয়াতেই জন্ম হৈছিল। দুয়োগৰাকী বিদৰ্ভ ৰাজকুমাৰী আছিল। দময়ন্তী ভীম ৰজাৰ কন্যা আৰু নিষাধ ৰাজকুমাৰ নলৰ পত্নী আছিল৷ ৰুক্মিণী ভীষ্মকৰ কন্যা আৰু ৰাজকুমাৰ ৰুক্মিৰ ভগ্নী তথা দ্বাৰকাপতি বাসুদেৱ কৃষ্ণৰ প্ৰথম পত্নী আছিল।

উত্তৰ ভাৰতৰ পৰা দক্ষিণ ভাৰতলৈ যোৱা প্ৰাচীন যাত্ৰীসকলৰ বাবে কুণ্ডিনাপুৰী মূল প্ৰৱেশদ্বাৰ স্বৰূপ আছিল। অযোধ্যাৰ দৰে উত্তৰ ভাৰতীয় প্ৰাচীন চহৰৰ সৈতে কুণ্ডিনাপুৰীৰ সুসংযোগ আছিল। এই প্ৰাচীন পথৰ কথা মহাভাৰততো উল্লেখ আছে। অৱন্তী আৰু নিষাধৰ দৰে ৰাজ্যৰ লগতো কুণ্ডিনাপুৰীৰ সম্পৰ্ক আছিল।

ভাৰতৰ মহাৰাষ্ট্ৰৰ আমৰাৱতী জিলাত অৱস্থিত আধুনিক যুগৰ কৌণ্ডন্যপুৰেই প্ৰাচীন কুণ্ডিনাপুৰী বুলি চিনাক্ত কৰা হৈছে।

## তথ্য সংগ্ৰহ

শ্ৰেণী:ভাৰতৰ পৌৰাণিক নগৰ
ওছান

**ওছান** দক্ষিণ ভাৰতৰ কেৰালাৰ মুছলমানৰ এটা সম্প্ৰদায় বা গোট। মধ্য মালাবাৰ উপকূলৰ (উত্তৰ কেৰালা) মুছলমানসকলৰ মাজত ওছান পুৰুষসকল পৰম্পৰাগত চুন্নত আছিল। ওছান মহিলাসকল গৰ্ভৱতী মহিলাৰ প্ৰসৱৰ পূৰ্বে আৰু প্ৰসৱৰ পিছৰ যত্নৰ বিশেষজ্ঞ (ধাত্ৰী)আছিল। ওছান কেৰেলাৰ মুছলমান সম্প্ৰদায়ৰ মুছলমান। 

অনুমান কৰা হৈছে যে, ওছান উপাধিৰ মূল ৰূপটো হৈছে "অৎথান", আৰবী শব্দ খাথান অৰ্থাৎ চুন্নতৰ বিশেষজ্ঞ অনুশীলনৰপৰা উদ্ভৱ হৈছে। 

পূৰ্বে কেৰালাৰ মুছলমানসকলৰ মাজত ওছানসকলক নিম্ন মৰ্যাদাৰ সামাজিক গোট হিচাপে গণ্য কৰা হৈছিল। কেৰালাৰ কিছুমান মুছলমান পৰিয়ালৰ মাজত এতিয়াও ওছান সম্প্ৰদায়ক আৰ্থিকভাৱে পিছপৰা গোট হিচাপে গণ্য কৰা হয়। আৰ্থিকভাৱে অভিজাত মুছলমান পৰিয়ালৰ সৈতে এওঁলোকৰ বৈবাহিক মিত্ৰতা কেৰালাৰ কিছুমান অঞ্চলত বিৰল।
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
খলিফা (জাতি)

**খলিফা**সকল ভাৰতৰ গুজৰাটৰ ভালছাদ জিলাত বসতি কৰা প্ৰধানকৈ মুছলমান জাতি; পাকিস্তানৰ ৰাজধানী ইছলামবাদ আৰু পাকিস্তানৰ কৰাচীৰ লিয়াৰীৰ ভূমিতো বাস কৰে। খলিফা জাতিটোক মুছলমান হোৱাৰ বাবে ভাৰত-আৰব হিচাপে শ্ৰেণীভুক্ত কৰা হয় যদিও কিছুমানে আফ্ৰিকান ঐতিহ্যৰ বুলি দাবী কৰে। পৰম্পৰাগতভাৱে এওঁলোক নাপিত আৰু সংগীতজ্ঞ, বহুতেই ১৯৬০ চনত যুক্তৰাজ্যলৈ প্ৰব্ৰজন কৰে আৰু বৰ্তমান নিজৰ স্ব-পছন্দৰ দেশত নিজৰ পৰম্পৰাগত ভূমিকা লৈ বৰ্তি আছে।
## বাহ্যিক সংযোগ
*The Federation of Gujarati Khalifa Muslim Societies of UK
## তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
লোহাৰ (জাতি)

**লোহাৰ** বা **লোহাৰাক** হিন্দুসকলৰ মাজত এটা জাতি আৰু ভাৰতৰ উত্তৰ প্ৰদেশ আৰু ঝাৰখণ্ড ৰাজ্য আৰু নেপালত মুছলমান আৰু শিখসকলৰ মাজৰ এটা বংশ বুলি গণ্য কৰা হয়। এওঁলোকে পৰম্পৰাগতভাৱে শিল্পীৰ জাতি গঠন কৰে। বৃটিছ ৰাজৰ সময়ৰ লেখকসকলে প্ৰায়ে লোহাৰা শব্দটো লোহাৰ মিস্ত্ৰীৰ প্ৰতিশব্দ হিচাপে ব্যৱহাৰ কৰিছিল যদিও ৰামগড়িয়া আৰু *ছিক্লিগৰ*ৰ দৰে আন পৰম্পৰাগত সম্প্ৰদায় আৰু কায়স্থ, ৰাজপুত আৰু ব্ৰাহ্মণকে ধৰি বহুতো অগতানুগতিক সম্প্ৰদায় আছে।
## বিতৰণ
### উত্তৰ প্ৰদেশ
লোহাৰসকল উত্তৰ প্ৰদেশৰ এটা অন্যতম ব্যাপক জনগোষ্ঠী। ধৰ্মীয় ৰেখাৰে বিভক্ত, হিন্দু লোহাৰ বিশ্বকৰ্মা, শৰ্মা, পাঞ্চল আৰু কৰ্মকাৰ নামেৰে জনাজাত। হিন্দু লোহাৰক আৰু অধিক কেইবাটাও বহিঃবিবাহী গোটত বিভক্ত কৰা হৈছে, ইয়াৰ মূল গোটসমূহ হ’ল কানাউজিয়া, পুৰ্বিয়া, বাহাই, মৌলিয়া আৰু মাগাজিয়া।

পশ্চিম উত্তৰ প্ৰদেশৰ অধিকাংশ লোহাৰেই এতিয়াও খেতিয়ক, যদিও বেছিভাগ লোহাৰেই এতিয়াও নিজৰ পৰম্পৰাগত ধাতু নিৰ্মাণৰ বৃত্তিত নিয়োজিত হৈ আছে। স্থানীয় লোকৰ সৈতে মিলি যোৱা কৰা লোহাৰসকলে হিন্দী আৰু ইয়াৰ বিভিন্ন উপভাষা যেনে অৱধি; আন কিছুমানে হো ভাষা কয়।
### বিহাৰ
বিহাৰত লোহাৰা জাতি অনুসূচিত জনজাতিৰ অধীনলৈ আহিছে। ভাৰতৰ উচ্চতম ন্যায়ালয়ৰ ৰায় অনুসৰি কেইবাখনো জিলাত অনুসূচিত জনজাতি (এছ টি) শ্ৰেণীৰ অন্তৰ্গত ‘লোহৰা বা লোহাৰা’।
### ঝাৰখণ্ড
ঝাৰখণ্ডৰ লোহাৰা স্থানীয়ভাৱে লোহাৰ নামেৰে জনাজাত। তেওঁলোকে হিন্দীৰ দৰে আঞ্চলিক ভাষা কয়। ঝাৰখণ্ডত এওঁলোকক এছ টি হিচাপে শ্ৰেণীভুক্ত কৰা হৈছে।
## মুছলিম লোহাৰ
মুছলিম লোহাৰ দুটা জাতিত বিভক্ত, মুলতানি লোহাৰ আৰু দেশৱাল লোহাৰ।

মুছলমান লোহাৰ সম্প্ৰদায়ৰ মুলতানি লোহাৰ, মূলতঃ মুলতান আৰু সমগ্ৰ বিশ্বতে ব্যাপকভাৱে বিয়পি পৰা। বেছিভাগেই ভাৰতৰ গুজৰাট ৰাজ্য আৰু পশ্চিম উত্তৰ প্ৰদেশত পোৱা যায়।

দেশৱাল লোহাৰ বা কেতিয়াবা উচ্চাৰণ মুছলমান বৰহাই হৈছে উত্তৰ ভাৰতত পোৱা মুছলমান সম্প্ৰদায়। এওঁলোকক ছাইফি বুলিও জনা যায়। যিয়ে লোহাৰ মিস্ত্ৰী আৰু কাঠমিস্ত্ৰীৰ মুছলমান উপজাতিক বুজায়। নেপালৰ তেৰাই অঞ্চলতো সামান্য সংখ্যক লোহাৰ জাতিৰ লোক পোৱা যায়।

## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
চুণাৰা

ভাৰতৰ গুজৰাট ৰাজ্যত পোৱা এটা জনগোষ্ঠী হ’ল চুণাৰা। এওঁলোকক পাকিস্তানৰ বন্দৰ চহৰ কৰাচীতো সামান্যসংখ্যক পোৱা যায়। এতিয়া চুণাৰাৰ দুটা সম্প্ৰদায়, এটা হিন্দু আৰু আনটো মুছলমান। 

## মূল
গুজৰাটীত চুণাৰা শব্দৰ আক্ষৰিক অৰ্থ হৈছে চূণা (চূণ) প্ৰস্তুত কৰা কোনোবা। তেওঁলোকৰ পৰম্পৰা অনুসৰি তেওঁলোক প্ৰথমে ৰাজস্থানৰপৰা গুজৰাটলৈ প্ৰব্ৰজন কৰি বৰোদাৰ গেকৱাৰৰ সেনাবাহিনীত যোগদান কৰা ৰাজপুত আছিল। নিজৰ মালিক বৰোদাৰ মাৰাঠা শাসকজনৰ লগত ফল আউট হোৱাৰ পিছত তেওঁলোকে চূণ নিৰ্মাণৰ কামত লাগিল। তাৰ পিছত চুণাৰাৰ এটা অংশই ইছলাম ধৰ্ম গ্ৰহণ কৰে আৰু এতিয়া দুটা সুকীয়া সম্প্ৰদায় আছে, এটা হিন্দু আৰু আনটো মুছলমান।
## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
তিলৱাড়া

**তিলৱাড়া** বা **তিলৱাৰা** () () হৈছে হিন্দুস্তানী সংগীতৰ এটা তাল। তিনতালৰ দৰে, তিলৱাড়া তালতো ১৬টা বিট থাকে। তিলৱাড়া প্ৰায়ে খেয়ালত ব্যৱহৃত হয়।

## বিন্যাস
সমান পৰ্যায়ক্ৰমে পুনৰাবৃত্তিমূলক হাততালি আৰু হাত জোকাৰৰ চক্ৰীয় শৃংখল:
* হাততালি,২, ৩, ৪, হাততালি, ২, ৩, ৪, হাত জোকাৰ, ২, ৩, ৪, হাততালি, ২, ৩, ৪
বা গণনা কৰা হয়:
* হাততালি, ২, ৩, ৪, হাততালি, ৬, ৭, ৮, হাত জোকাৰ, ১০, ১১, ১২, হাততালি, ১৪, ১৫, ১৬

## ঠেকা
এই তালৰ নিম্নলিখিত বিন্যাস আছে:

## তথ্যসূত্ৰ
- Tilwada (or Tilwara), chandrakantha.com, accessed 27 June 2025.
- Haḷadaṇakara, Babanarāva, Aesthetics of Agra and Jaipur Traditions, Popular Prakashan, 2001, ISBN 978-81-7154-685-5, pages 96–.
- May, Elizabeth, Musics of Many Cultures: An Introduction, University of California Press, 23 March 1983, ISBN 978-0-520-04778-5, pages 89–.
ঝুমৰা

**ঝুমৰা** হৈছে হিন্দুস্তানী সংগীতৰ এটা তাল। ঝুমৰা তালত ১৪টা বিট থাকে। ঝুমৰা প্ৰায়ে বিলম্বিত বা অতি-বিলম্বিত (ধীৰ গতিৰ) খেয়ালত ব্যৱহৃত হয়।

## বিন্যাস
ঝুমৰা তালক এনেদৰে গণনা কৰিব পাৰি:
* হাততালি, ২, ৩, হাততালি, ২, ৩, ৪, হাত জোকাৰ, ২, ৩, হাততালি, ২, ৩, ৪
বা এনেদৰে গণনা কৰিব পাৰি:
* হাততালি, ২, ৩, হাততালি, ৫, ৬, ৭, হাত জোকাৰ, ৯, ১০, হাততালি, ১২, ১৩, ১৪

## ঠেকা
ঝুমৰাৰ বিন্যাস নিম্নলিখিত:

ধিন | -ধা | তিৰিকাটা
ধিন | ধিন | ধা গে | তিৰিকাটা
তিন | -তা | তিৰিকাটা
ধিন | ধিন | ধা গে | তিৰিকাটা


ঝুমৰাৰ ঠেকা এনেদৰে বিন্যাস কৰিব পাৰি:

## তথ্যসূত্ৰ
- Jhoomra Tala, chandrakantha.com, accessed 2 July 2012.
- Courtney, David, Learning the Tabla, Mel Bay Publications, 24 September 2009, ISBN 978-0-7866-7367-4, pages 53–.
- Dhar, Sheila, Raga'n Josh: Stories from a Musical Life, Orient Blackswan, 1 July 2005, ISBN 978-81-7824-117-3, pages 231–.
- Ranade, Ashok D., Hindustani Music: An Outline of Its Structure and Development, National Book Trust, 1990, ISBN 978-81-237-0208-7, pages 94–96.
কাহাৰৱা

*কাহৰৱা*' বা কেহেৰৱা হৈছে হিন্দুস্তানী সংগীতৰ এটা ৮ বিটৰ তাল। কাহৰৱাৰ বহুতো পৰিৱৰ্তিত ৰূপ আছে, য’ত আছে ধুমালী, "ভজনী", আৰু কাৱালী।

## বিন্যাস
কাহৰৱা হৈছে ৰাগত ব্যৱহৃত এটা ৮ বিটৰ ধৰণ। ইয়াৰ দুটা সমান বিভাগত আঠটা বিট থাকে। প্ৰতি দুটা বিটৰ মাজৰ সময় সমান। আঠটা বিটৰ প্ৰথম বিটক "সম" বোলা হয় আৰু ই প্ৰথম বিভাগৰ আৰম্ভণিৰ চিহ্ন। আঠটা বিটৰ পঞ্চম বিটক "খালি" বোলা হয় আৰু ই দ্বিতীয় বিভাগৰ আৰম্ভণিৰ চিহ্ন। কেহৰৱা প্ৰদৰ্শনৰ বাবে, প্ৰদৰ্শকে প্ৰথম বিটত হাততালি দিয়ে আৰু পঞ্চম বিটত হাত জোকাৰে।

## ঠেকা
ইয়াৰ বোলৰ এটা বৈশিষ্ট্যপূৰ্ণ ধৰণ (ঠেকা) আছে। 

## জনপ্ৰিয় সংস্কৃতিত
জনপ্ৰিয় হিন্দী চলচ্চিত্ৰৰ গীত *ৰং বৰছে ভিগে চুনৰ ৱালী* চলচ্চিত্ৰ *চিলচিলা* (১৯৮১)ৰ পৰা, চলচ্চিত্ৰৰ সংগীত সুৰকাৰদ্বয় শিৱ-হৰি, যি উল্লেখযোগ্য ধ্ৰুপদী সংগীতজ্ঞ, তেওঁলোকে কাহৰৱাত স্থাপন কৰিছিল। সমসাময়িক পৰম্পৰাগত ঈদ-উল-ফিটৰ গীত বঙালী মুছলমানৰ বাবে, ‘ও মন ৰমজানেৰ ঐ ৰোজাৰ শেষে’, ইয়াকো কাহৰৱা ছন্দত স্থাপন কৰা হৈছে।

## তথ্যসূত্ৰ
- Toronto Gharana/Music, accessed 2010-10-05, archived 2007-04-05.
- Chaturvedi, Mamta, Filmi Non Filmi Songs (With Their Notations), Diamond Pocket Books (P) Ltd., 2004, ISBN 978-81-288-0299-7, page 50.
- ও মন ৰমজানেৰ ঐ ৰোজাৰ শেষে এলো খুশীৰ ঈদ, Nazrul Geeti, accessed 2025-03-21.
- Ranade, Ashok D., Hindustani Music: An Outline of Its Structure and Development, National Book Trust, 1990, ISBN 978-81-237-0208-7, pages 89–91.
- Ahmed, Fakhruddin, Nazrul Geeti: A Study, Bangla Academy, 2008, ISBN 978-984-07-1234-2, pages 67–70.
একতাল

**একতাল** বা **একতাল** হৈছে ভাৰতীয় সংগীতৰ এটা তাল। ইয়াক সাধাৰণতে ধ্ৰুপদী সংগীত যেনে খেয়াল, আৰু অৰ্ধ-ধ্ৰুপদী ৰূপ যেনে ৰবীন্দ্ৰ সংগীতত ব্যৱহাৰ কৰা হয়। একতালত ১২টা মাত্ৰা ৬টা বিভাগত বিভক্ত, প্ৰতিটো বিভাগত দুটা মাত্ৰা থাকে। একতাল সাধাৰণতে দ্ৰুত গতিত (দ্ৰুত গতি) বজোৱা হয়। এই তাল মূলতঃ তবলাৰ সহায়ত বজোৱা হয়। একতালৰ সৈতে সাদৃশ্যপূৰ্ণ আন এটা তাল হৈছে চৌতাল, যি পখৱাজৰ সহায়ত বজোৱা হয়। একতাল হৈছে চৌতালৰ তবলাৰ সমতুল্য। একতালত বহুতো সুন্দৰ কাইডা বজোৱা হয়। কিন্তু একতাল মূলতঃ বিলম্বিত (যিকোনো তালৰ ধীৰ গতি)ৰ বাবে বজোৱা হয়।

## মৌলিক তথ্য
**নাম**: একতাল

**সম**: প্ৰথম মাত্ৰা

**তালি (হাততালি)**: ১, ৫, ৯, ১১ মাত্ৰা

**খালি (হাত জোকাৰ)**: ৩, ৭ মাত্ৰা

**সদৃশ তালসমূহ**: চৌতাল, দাদৰা, গৰবা (তাল)

**সম্পৰ্কিত যন্ত্ৰ**: তবলা

**সম্পৰ্কিত**: হিন্দুস্তানী সংগীত

## গঠন
একতালৰ গঠন নিম্নলিখিত:
হাততালি, টোকা, হাত জোকাৰ, টোকা, হাততালি, টোকা, হাত জোকাৰ, টোকা, হাততালি, টোকা, হাততালি, টোকা

## ঠেকা
ইয়াৰ বোলৰ এটা বৈশিষ্ট্যপূৰ্ণ ধৰণ (ঠেকা) আছে, যি নিম্নলিখিত:

দ্ৰুত গতি বা দ্ৰুত লয়ত 'তিৰকিট'ক 'ত্ৰকা' হিচাপে বজোৱা হয়।

## ভাৰতীয় ধ্ৰুপদী সংগীতত গুৰুত্ব
একতাল ভাৰতীয় ধ্ৰুপদী সংগীতত অতি গুৰুত্বপূৰ্ণ আৰু বহুতো ৰচনা ইয়াৰ ওপৰত ভিত্তি কৰি তৈয়াৰ কৰা হয়।

## তথ্যসূত্ৰ
- Ektal – Chandrakantha, accessed 2025-03-21.
- Ektaal 12 beats, tablatheka.com, accessed 2025-03-21.
- Ranade, Ashok D., Hindustani Music: An Outline of Its Structure and Development, National Book Trust, 1990, ISBN 978-81-237-0208-7, pages 92–94.
- Courtney, David, Learning the Tabla, Mel Bay Publications, 2000, ISBN 978-0-7866-0939-0, pages 45–47.
এলাহাবাদী মধুৰীআম

**এলাহাবাদী মধুৰীআম** বা **এলাহাবাদী চুৰখা**, যাক এপল গুৱাভা বুলিও জনা যায়, সাধাৰণ বগা ৰঙৰ পৰিৱৰ্তে ভিতৰত গভীৰ গোলাপী ৰঙৰ আৰু বাহিৰৰ ছাল আপেলৰ দৰে ৰঙা। এই ফলটো মিঠা, আৰু কম গুটিৰ সৈতে প্ৰচুৰ সোৱাদযুক্ত আৰু দুয়ো মূৰ সমান্য চাপ খোৱা হয়। উদ্ভিদবোৰ শক্তিশালী, গম্বুজ আকৃতিৰ আৰু সংকুচিত। এই মধুৰীআমৰ উত্তৰ প্ৰদেশ অঞ্চলৰ এলাহাবাদ অঞ্চলত খেতি কৰা হয়। এলাহাবাদী চুৰখাৰ খেতি বৰ্তমান প্ৰায় ১০০০ হেক্টৰ মাটিত কৰা হয়, প্ৰধানকৈ কৌশাম্বী আৰু কৌৰিহাৰ -এলাহাবাদৰ দ্বিতীয় জিলাৰ অন্তৰ্গত খেতি কৰা হয়। এই ফলবিধ চিকিৎসা গুণৰ বাবে জনাজাত, যেনে শীতকালত ই ৰোগৰ লক্ষণসমূহ নিষ্ক্ৰিয় কৰে।
## তথ্যসূত্ৰ

শ্ৰেণী:ফল
শ্ৰেণী:ভৌগোলিক স্বীকৃতি
ইষ্ট ইণ্ডিয়া লেডাৰ

**ইষ্ট ইণ্ডিয়া লেডাৰ** তামিলনাডুৰ ত্ৰিচি আৰু ডিণ্ডিগুলৰ চৰ্মউদ্যাোগসমূহে উৎপাদন কৰা ভাৰতীয় থলুৱা উদ্ভিদৰ ৰঙেৰে ৰঙীন কৰা চামৰা।

## ইতিহাস
ইষ্ট ইণ্ডিয়া লেডাৰ ব্ৰিটিছ ৰাজৰ অধীনত ১৮৫৬ চনৰপৰাই এই অঞ্চলত আছে। ইষ্ট ইণ্ডিয়া কোম্পানীৰ পিছত ই আই কৌশলৰ ওপৰত ভিত্তি কৰি তৈয়াৰী চৰ্ম উদ্যোগ গোটে এই অঞ্চলত ব্ৰিটিছ সেনাবাহিনীৰ বাবে এই কৌশলটো জনপ্ৰিয় কৰি তুলিছিল।

## ভৌগোলিক ইংগিতৰ অধিকাৰ
ই. আই. লেদাৰে ২০০৮ চনত বৌদ্ধিক সম্পত্তিৰ অধিকাৰ সুৰক্ষা বা ভৌগোলিক সূচক (জি আই) মৰ্যাদা লাভ কৰে।

## তথ্যসূত্ৰ

শ্ৰেণী:উদ্যোগ
শ্ৰেণী:ভৌগোলিক স্বীকৃতি
চেলেম ৰেচম

**চেলেম ৰেচম** বা **চেলেম ভেনপাট্টু** ভাৰতৰ তামিলনাডু ৰাজ্যৰ চেলেম অঞ্চলত নিৰ্মিত ৰেচমৰ কাপোৰক বুজায়।
২০০৭–০৮ চনত ইয়াক ভৌগোলিক ইংগিতৰ স্বীকৃতি প্ৰদান কৰা হয়।
## তথ্যসূত্ৰ

শ্ৰেণী:উদ্যোগ
শ্ৰেণী:ভৌগোলিক স্বীকৃতি
চিকি ঘাঁহৰ শিল্প

**চিকি ঘাঁহৰ শিল্প** ভাৰত আৰু নেপালৰ মিথিলাঞ্চলত পোৱা চিকি নামেৰে পৰিচিত এবিধ বিশেষ ধৰণৰ ঘাঁহৰপৰা তৈয়াৰ কৰা বিভিন্ন হস্তশিল্প। চিকি ঘাঁহৰপৰা বস্তু তৈয়াৰ কৰাৰ কলা এটা প্ৰাচীন কলা। 
## ইতিহাস
নেপালৰ দক্ষিণ সমভূমি অঞ্চলৰ থাৰু মহিলাসকলে যুগ যুগ ধৰি চিকি ঘাঁহৰপৰা পৰম্পৰাগত ঝুৰি তৈয়াৰ কৰি আহিছে। আজিকালি বহু থাৰু মহিলা সহযোগী সংস্থাৰ জৰিয়তে চিকি হস্তশিল্প উৎপাদনত নিয়োজিত হৈ আছে। ঢকীয়া, যিবোৰক মাউনি বা ডালিয়া বুলিও কোৱা হয়, ঠাই অনুসৰি চিকি বা মুঞ্জ ঘাঁহৰপৰা তৈয়াৰী ঝুৰি যিবোৰ থাৰু সম্প্ৰদায়ৰ দৈনন্দিন ঘৰুৱা কাম-কাজত গুৰুত্বপূৰ্ণ ভূমিকা পালন কৰে। জন্মৰপৰা মৃত্যুলৈকে থাৰু সম্প্ৰদায়ৰ প্ৰতিটো আচাৰ-ব্যৱহাৰত ঢকীয়া ব্যৱহাৰ হৈ আহিছে।

## পদ্ধতি
চিকি শুকুৱাই ফুলৰ মূৰটো কাটি দিয়া হয়। ফলত পোৱা মিহি সোণালী আঁহ বয়নত ব্যৱহাৰ কৰি খেলনা, পুতলা, ঝুৰি (ডলচি) তৈয়াৰ কৰা হয়। বস্তুবোৰ কেতিয়াবা ৰং কৰা হয়।

পৌতি নামেৰে জনাজাত চিকিৰ বাকচবোৰ পিতৃ-মাতৃয়ে কন্যাক বিয়া উপলক্ষ্যে দিয়ে। বাকচবোৰত সেন্দূৰ, অলংকাৰ আৰু গহনা ৰখাৰ বাবে ব্যৱহাৰ কৰা হয়।

## বিখ্যাত শিল্পী
ভাৰতত মীৰা ঠাকুৰে চিকি ঘাঁহ শিল্পৰ চৰ্চা কৰে আৰু শিকায়। তেওঁ ইউনেস্ক’ৰপৰা হস্তশিল্পৰ বাবে উৎকৃষ্টতাৰ পদক আৰু নাৰী শক্তিপুৰস্কাৰ লাভ কৰিছে। 
## তথ্যসূত্ৰ

শ্ৰেণী:শিল্প
শ্ৰেণী:ভৌগোলিক স্বীকৃতি
শ্ৰেণী:নেপালৰ সংস্কৃতি
মালাবাৰ জালুক

ভাৰতৰ কেৰালা ৰাজ্যৰ বৰ্তমানৰ মালাবাৰ অঞ্চলত পোৱা এবিধ ক’লা জালুকেই হৈছে মালাবাৰ জালুক। এই অঞ্চলত ইয়াৰ উৎপত্তি আকস্মিকভাবে এটা পুলিৰপৰা হৈছিল আৰু ই ৰোমান আৰু আৰব ব্যৱসায়ীসকলৰ সৈতে আৰু পিছলৈ ইউৰোপীয় নাৱিকসকলৰ সৈতে ব্যৱসায় কৰা মচলাবোৰৰ অন্যতম হৈ পৰিছিল। এই জাতৰ জালুক উৎপাদনৰ ক্ষেত্ৰ মালাবাৰ উপকূল, পশ্চিম তামিলনাডু আৰু দক্ষিণ কৰ্ণাটক উল্লেখযোগ্য।

২০০৭–০৮ চনত ইয়াক ভৌগোলিক ইংগিতৰ প্ৰদানৰ কথা ঘোষণা কৰা হয়। পঞ্জীয়নৰ বাবে ভাৰত চৰকাৰৰ বাণিজ্য আৰু উদ্যোগ মন্ত্ৰ্যালয়ৰ স্পাইচ ব'ৰ্ডে আবেদন কৰিছিল।
## বিৱৰণ
এই উদ্ভিদ (Piper nigrum) পাইপেৰাচিয়া পৰিয়ালৰ এবিধ ফুলৰপৰা হোৱা ফল, ইয়াৰ বাবে খেতি কৰা হয়। ফলটো পূৰঠ হ’লে সাধাৰণতে শুকুৱাই মচলা আৰু সোৱাদ হিচাপে ব্যৱহাৰ কৰা হয়। শুকুৱাই ল'লে জালুকৰ গুটি বুলি জনাজাত এই ফলটো পাঁচ মিলিমিটাৰ ব্যাসৰ সৰু ড্ৰুপ, সম্পূৰ্ণ পূৰ্ণবয়স্ক হ'লে গাঢ় ৰঙা, ইয়াত এটা গুটি থাকে। মালাবাৰ জালুকক দুটা গ্ৰেডৰ অধীনত ভাগ কৰা হয় যাক গাৰ্বলড আৰু অন-গাৰ্বলড বুলি জনা যায়। বিকৃত জাতটোৰ ৰং ক’লা প্ৰায় গোলাকাৰ আৰু ইয়াৰ পৃষ্ঠভাগ সোঁতোৰা-সোতৰ। অবিকৃত জাতটোৰ পৃষ্ঠভাগ সোঁতমোচ খোৱা আৰু ৰং গাঢ় বাদামীৰপৰা ক'লালৈকে হয়।

## তথ্যসূত্ৰ

শ্ৰেণী:মছলা
শ্ৰেণী:ভৌগোলিক স্বীকৃতি
কোৱাই কোৰা কপাহী শাড়ী

**কোৱাই কোৰা কপাহী** বা **কোভাই কোৰা কপাহী শাড়ী** ভাৰতৰ তামিলনাডুৰ কইম্বাটুৰ অঞ্চলত নিৰ্মিত একপ্ৰকাৰৰ কপাহী শাড়ী। ২০১৪–১৫ চনত ভাৰত চৰকাৰে ইয়াক ভৌগোলিক ইংগিত হিচাপে স্বীকৃতি দিছে।

## বিৱৰণ
কোৱাই কোৰা কপাহ ৰেচম আৰু কপাহৰ মিশ্ৰণৰপৰা তৈয়াৰ কৰা হয়। উচ্চমানৰ কপাহী সূতা পৰম্পৰাগত ৰেচমৰ সৈতে মিহলাই কোৰা কপাহ উৎপাদন কৰা হয়। শাড়ীবোৰৰ পাৰিৰ ডিজাইন উজ্জ্বল ৰঙৰ আৰু মাজে মাজে গুণাৰ জৰী ব্যৱহাৰ কৰা হয়।
প্ৰয়োজনীয় ডিজাইনসমূহ ৰঙীন কপাহ আৰু ৰেচমৰ সূতাৰ সংমিশ্ৰণ ব্যৱহাৰ কৰি তাঁতশাল ব্যৱহাৰ কৰি বোৱা হয় আৰু পিছত সীমা যোগ কৰা হয়।

## বয়ন
কোৰা কপাহী শাড়ী পৰম্পৰাগত হাতৰ তাঁতশালত বোৱা হয়। প্ৰতিখন শাড়ী বোৱাৰ বাবে তিনিদিন সময় লাগে আৰু বয়নকাৰীসকলক প্ৰতিখন শাৰীত ৪৫০ টকা (৫.৩০ মাৰ্কিন ডলাৰ)ৰপৰা ৮৫০ টকা (১০ মাৰ্কিন ডলাৰ)লৈকে দৰমহা দিয়া হয়। তামিলনাডুৰ কংগুনাডু অঞ্চলৰ কইম্বাটুৰ, তিৰুপপুৰ আৰু ইৰোড জিলাৰ পৰম্পৰাগত বয়ন পৰিয়ালে এই শাড়ী বয়। কইম্বাটুৰ জিলাৰ ছিৰুমুগাই কোৰা কপাহী শাড়ীৰ প্ৰধান উৎপাদনকাৰী।
## বিক্ৰী
কইম্বাটুৰ, তিৰুপপুৰ আৰু ইৰোড জিলাৰ ৮২খন সমবায় সমিতিক তামিলনাডু চৰকাৰে কোভাই কোৰা কপাহৰ অনুমোদিত ব্যৱসায়ী হিচাপে প্ৰমাণিত কৰিছে। কোৰা কপাহী শাড়ীৰ দাম ৮০০ ₹ (৯.৫০ মাৰ্কিন ডলাৰ)ৰপৰা ১,২০০ ₹ (১৪ মাৰ্কিন ডলাৰ)ৰ ভিতৰত। মহিলাসকলৰ সাজ-পোছাকৰ পছন্দৰ পৰিৱৰ্তনৰ হোৱাৰ বাবে যোৱা তিনিটা দশকত কোৰা কপাহী শাড়ীৰ বিক্ৰী হ্ৰাস পাইছে। ডিজাইনাৰ ব্লাউজৰ সৈতে কোমল ৰেচমৰ শাড়ীবোৰ অধিক ভৱিষ্যৎ আৰু ৰঙীন দেখা যায়। কোমল ৰেচমৰ শাড়ী বোৱাৰ চাহিদা কম আৰু অধিক পাৰিশ্ৰমিকৰ বাবে শিপিনীসকলে ৰেচমৰ শাড়ী বয়নলৈ মন মেলিছে। জি আই টেগে ২০১৪-১৫ চনত ১৫% বিক্ৰী বৃদ্ধি কৰাত সহায় কৰিছিল। কিন্তু চাহিদা বৃদ্ধিয়ে শিপিনীসকলক কোৰা শাড়ী বয়নলৈ ঘূৰি আহিবলৈ পতিয়ন নিয়াবলৈ সক্ষম হয় যদিও পিছৰ বছৰত বিক্ৰী হ্ৰাস পায়। তামিলনাডু চৰকাৰে চৰকাৰী পৰিচালিত কো-অপ্টেক্স ষ্ট'ৰৰ জৰিয়তে এই শাড়ী বিক্ৰী কৰে।

## প্ৰতিযোগিতা
পৰম্পৰাগত হাতৰ তাঁতশালৰপৰা বোৱা কোৰা কপাহী শাড়ীসমূহে পাৱাৰ-তাঁতশালৰ জৰিয়তে বোৱা সস্তা কপাহী শাড়ীৰপৰা প্ৰতিযোগিতাৰ সন্মুখীন হয়। পাৱাৰ-লুমৰ জৰিয়তে উৎপাদিত কপাহী শাড়ীৰ দাম ৪০০ টকা (৪.৭০ মাৰ্কিন ডলাৰ)ৰপৰা ৬০০ টকা (৭.১০ মাৰ্কিন ডলাৰ)ৰ তুলনাত প্ৰতিখন শাড়ীত ৯০০ টকা (১১ মাৰ্কিন ডলাৰ)ৰপৰা ১২০০ টকা (১৪ মাৰ্কিন ডলাৰ)ৰ ভিতৰত খৰচ হয়। হাতেৰে বোৱা তাঁতশালসমূহে ব্যৱহাৰ কৰা সূতাৰ ওপৰত উচ্চ আবকাৰী শুল্কৰ ফলত উৎপাদন ব্যয় অধিক হয় আৰু শক্তি তাঁতশালৰ অধিক কাৰ্যক্ষমতাই হাতেৰে বোৱা কোৰা কপাহী শাড়ীৰ চাহিদা হ্ৰাস কৰাত অৰিহণা যোগাইছে। শিপিনীসকলে উৎপাদনত ৰাজসাহায্য প্ৰদানৰ বাবে তামিলনাডু চৰকাৰৰপৰা প্ৰায়ে সহায় দাবী কৰি আহিছে।

## ভৌগোলিক ইংগিত
২০১৪ চনত তামিলনাডু চৰকাৰে কোভাই কোৰা কপাহী শাড়ীৰ বাবে ভৌগোলিক ইংগিতৰ বাবে আবেদন জনায়। ভাৰত চৰকাৰে ২০১৪-১৫ চনৰপৰা ইয়াক আনুষ্ঠানিকভাৱে ভৌগোলিক ইংগিত হিচাপে স্বীকৃতি দিছিল।

## তথ্যসূত্ৰ

শ্ৰেণী:উদ্যাগ
শ্ৰেণী:বস্ত্ৰ
শ্ৰেণী:ভৌগোলিক স্বীকৃতি
আৰাণী ৰেচম

**আৰাণী ৰেচম** শাড়ী ভাৰতৰ তামিলনাডু ৰাজ্যত অৱস্থিত আৰাণী চহৰত তৈয়াৰী পৰম্পৰাগত ৰেচমৰ শাড়ী। যিহেতু এই শাড়ীবোৰ আৰাণীত উৎপাদিত হয়, সেয়েহে এই চহৰখনক প্ৰায়ে আৰাণীৰ ৰেচম চহৰ বা আৰাণী ৰেচম চহৰ বুলি কোৱা হয়। 

শাড়ী হৈছে সাধাৰণতে চাৰিৰপৰা ন গজলৈকে চিলাই নকৰা দীঘল কাপোৰ। "শাড়ী" শব্দটো সংস্কৃত শব্দ "সাড়ী"ৰপৰা উদ্ভৱ হৈছে আৰু খ্ৰীষ্টীয় ৫ম আৰু ষষ্ঠ শতিকাৰ তামিল সাহিত্যত শাড়ীৰ উল্লেখ পোৱা যায়। আৰাণী ৰেচমৰ শাড়ীবোৰ সূক্ষ্ম জৰীৰ (সোণালী গুণা) কামৰ বাবে জনাজাত।

আৰাণী ৰেচম শাড়ীয়ে ভৌগোলিক সূচক (GI) টেগ লাভ কৰিছে। কাঞ্চিপুৰমৰ পিছত আৰাণী তামিলনাডুৰ ৰেচম শাড়ী উৎপাদনৰ অন্যতম বিখ্যাত কেন্দ্ৰ। তদুপৰি, এই চহৰখনেই এই জিলাৰ ভিতৰত সৰ্বাধিক ৰাজহৰ যোগান ধৰা চহৰ।

২০১৮ চনত আৰাণী ৰেচম শাড়ীয়ে ৰেচম উৎপাদন আৰু বিপণনত উৎকৃষ্টতাৰ বাবে ৰাষ্ট্ৰীয় বঁটা লাভ কৰে। ভৌগোলিক সূচক টেগে এই শাড়ীসমূহৰ অনন্য পৰিচয় আৰু মানদণ্ডক আৰু অধিক উজ্জ্বল কৰি তুলিছে।
## আৰাণী ৰেচমৰ ইতিহাস

এই পৰম্পৰাগত উদ্যোগটো প্ৰধানকৈ আৰাণী আৰু ইয়াৰ আশে-পাশে থকা অঞ্চলত বিকশিত হৈছিল। ওচৰৰ বদ্মানদমংগলম আৰু দেৱীকাপুৰম আদি গাঁৱত পোৱা শিলালিপিত হাতৰ তাঁতশালৰ উপস্থিতিৰ কথা উল্লেখ আছে। বিজয়নগৰ সাম্ৰাজ্যৰ কালত আৰাণীৰ ৰেচম বয়ন আৰম্ভ হৈছিল আৰু আৰাণী জাগীৰ শাসন আৰু ইংৰাজৰ যুগতো ইয়াৰ বৃদ্ধি অব্যাহত আছিল। প্ৰথমটো ৰেচম বয়ন ইউনিট থাম্বন্না চেট্টিয়াৰে স্থাপন কৰা বুলি ধাৰণা কৰা হয়। ব্লক প্ৰিন্টিঙৰ কৌশল কান্নৈয়া নাইডুৱে প্ৰৱৰ্তন কৰিছিল, আনহাতে একাধিক ৰং ব্যৱহাৰ কৰি ৰং কৰা পদ্ধতি ভি বিজয়ৰাঘৱ নাইডুৱে আনিছিল। সময়ৰ লগে লগে ৰেচম উৎপাদনত বয়ন আৰু বিক্ৰেতাৰ সংখ্যা ক্ৰমান্বয়ে বৃদ্ধি পালে।

### আৰাণী হস্ততাঁত ৰেচম ক্লাষ্টাৰ
আৰাণীয়ে তামিলনাডুৰ অন্যতম বৃহৎ হস্ততাঁত ৰেচমৰ শাৰী ক্লাষ্টাৰ পৰিচালনা কৰে, যিটো বিশেষকৈ মূল ৰূপৰ জৰী সূতা ব্যৱহাৰৰ বাবে পৰিচিত। আৰাণী অঞ্চলত ৩৫,০০০ তকৈ অধিক পৰম্পৰাগত শিপিনী সক্ৰিয় হৈ আছে।

## তথ্যসূত্ৰ
শ্ৰেণী:উদ্যোগ
শ্ৰেণী:বস্ত্ৰ
শ্ৰেণী:ভৌগোলিক স্বীকৃতি
ধোকৰা

**ধোকৰা** (ডোক্ৰা বুলিও বানান কৰা হয়) হৈছে অলৌহ ধাতুৰ ঢালাইত লষ্ট ৱাক্স ব্যৱহাৰ কৰাৰ কৌশল। এই ধৰণৰ ধাতুৰ ঢালাই ভাৰতত ৪,০০০ বছৰতকৈও অধিক সময় ধৰি ব্যৱহাৰ হৈ আহিছে আৰু এতিয়াও ব্যৱহাৰ কৰা হয়। এনেধৰণৰ সামগ্ৰীসমূহৰ ভিতৰত অন্যতম হৈছে মহেঞ্জো-দাৰোৰ *ডেন্সিং গাৰ্ল*ৰ প্ৰতিমূৰ্তি। আদিম সৰলতা, মোহনীয় লোককলা আৰু শক্তিশালী ৰূপৰ বাবে ধোকৰা শিল্পৰ সামগ্ৰীৰ ঘৰুৱা আৰু বিদেশী বজাৰত যথেষ্ট চাহিদা আছে। ধোকৰা ঘোঁৰা, হাতী, ময়ূৰ, উট, ধৰ্মীয় প্ৰতিমূৰ্তি, জোখ-মাখৰ বাটি, আৰু লেম্প-কাস্কেট আদিৰ অতিশয় শলাগ লোৱা হয়। তাম ভিত্তিক মিশ্ৰণ ঢালিবলৈ লষ্ট ৱাক্স কৌশল চীন, ইজিপ্ত, মালয়েছিয়া, নাইজেৰিয়া, মধ্য আমেৰিকা আদি ঠাইতো পোৱা গৈছে। 
## পদ্ধতি
লষ্ট ৱাক্স ঢালাইৰ মূল দুটা প্ৰক্ৰিয়া আছে: কঠিন ঢালাই আৰু ফুটা ঢালাই। প্ৰথমটো ভাৰতৰ দক্ষিণ অংশত প্ৰধান হোৱাৰ বিপৰীতে দ্বিতীয়টো মধ্য আৰু পূব ভাৰতত বেছিকৈ দেখা যায়। কঠিন ঢালাইত মাটিৰ আৰ্হি ব্যৱহাৰ কৰা নহয় বৰঞ্চ গলিত উপাদান সৃষ্টি কৰিবলৈ কঠিন মমৰ টুকুৰা ব্যৱহাৰ কৰা হয়; ফুটা ঢালাই কৰাটো অধিক পৰম্পৰাগত পদ্ধতি আৰু ইয়াত মাটিৰ আৰ্হি ব্যৱহাৰ কৰা হয়।

লষ্ট ৱাক্সৰ ফুটা ঢালাই প্ৰক্ৰিয়াত প্ৰথম কামটো হ’ল মাটিৰ আৰ্হি এটা সাজি লোৱা, যিটো মোটামুটিভাৱে চূড়ান্ত ঢালাইত ওলোৱা ছবিখনৰ আকৃতিৰ। ইয়াৰ পিছত মাটিৰ আৰ্হিটো বিশুদ্ধ মম, ডামাৰা অৰিয়েণ্টেলিছ (অধিক সঠিকভাৱে ক’বলৈ গ’লে আগাথিছ ডাম্মাৰা) গছৰ ৰেজিন আৰু বাদামৰ তেলেৰে গঠিত মমৰ তৰপেৰে ঢাকি লোৱা হয়। তাৰ পিছত মমৰ ওপৰত আকৃতি আৰু ডিজাইন আৰু সজ্জাৰ সকলো সূক্ষ্ম বিৱৰণত খোদিত কৰা হয়। তাৰ পিছত ইয়াক মাটিৰ তৰপেৰে ঢাকি দি গৰম কৰা হয়, যাৰ ফলত ভিতৰৰপৰা মম গলিবলৈ লয়, ফলত ইয়াৰ ভিতৰত ঢালি দিয়াৰ ফলত হ’বলগীয়া ধাতুৰ বাবে এটা সাঁচ হৈ পৰে। গলিত মম নিষ্কাশনৰ বাবে নলী এটা দিয়া হয়। তাৰ পিছত মমৰ ঠাইত গলিত ধাতু ব্যৱহাৰ কৰা হয়, প্ৰায়ে কাঁহৰ টুকুৰাক মৌলিক কেঁচা-মাল হিচাপে ব্যৱহাৰ কৰা হয়। 
ঢালি দিয়া তৰল ধাতুটো সাঁচৰ মূল আৰু ভিতৰৰ পৃষ্ঠৰ মাজত কঠিন হৈ পৰে। ধাতুটোৱে তৰলটো ভৰাই মমৰদ্বাৰা কৰাৰ দৰেই আকৃতি লয়। তাৰ পিছত মাটিৰ বাহিৰৰ স্তৰটো ছিঙি পেলোৱা হয় আৰু ধাতুৰ আইকনটো পলিচ কৰি ইচ্ছা অনুসৰি সমাপ্ত কৰা হয়।
## আৰ্হি

## তথ্যসূত্ৰ

শ্ৰেণী:শিল্প
শ্ৰেণী:ভৌগোলিক স্বীকৃতি
বালেন্দ্ৰ শ্বাহ

**বালেন্দ্ৰ শ্বাহ** (, **বালেন** নামেৰে জনাজাত। তেওঁৰ জন্ম ১৯৯০ চনৰ ২৭ এপ্ৰিল হৈছিল। পেছাগতভাৱে এজন নেপালী ৰাজনীতিবিদ আৰু ৰেপাৰ। ২০২২ চনৰপৰা বৰ্তমানলৈকে ১৫ নং *কাঠমাণ্ডুৰ মেয়ৰ* হিচাপে কাৰ্যনিৰ্বাহ কৰি আছে। তেওঁ ২০২২ চনত নিৰ্দলীয় প্ৰাৰ্থী হিচাপে কাঠমাণ্ডুৰ মেয়ৰ হিচাপে নিৰ্বাচিত হয়।

## তথ্যসূত্ৰ

শ্ৰেণী:নেপালৰ ব্যক্তি
পাম্বট্টি সিদ্ধাৰ

**পাম্বট্টি সিদ্ধাৰ** ভাৰতৰ, ঘাইকৈ দক্ষিণ ভাৰতত বিভিন্ন সময়ত বাস কৰা সন্ন্যাসী বা ঋষিৰ বংশ ১৮টা সিদ্ধাৰৰ ভিতৰত অন্যতম। তেওঁৰ কিছুমান কবিতা, মোটামুটিভাৱে প্ৰায় ৬০০ শাৰীৰ পাঠ্য আজি উপলব্ধ। 
তেওঁৰ কবিতাসমূহ তামিল ভাষাত লিখা হৈছে আৰু তেওঁৰ কবিতাসমূহ ‘আদ্দু পাম্বে’ শব্দটোৰে সমাপ্ত কৰাৰ বাবে বিখ্যাত, যি দুটা শব্দৰ আক্ষৰিক অৰ্থ হৈছে ‘নাচা, হে সাপ’। আনকি তেওঁৰ কবিতাবোৰো সাপক উদ্দেশ্যি ৰচনা কৰা হৈছে। তেওঁৰ কিছুমান কবিতাত তেওঁৰ আধ্যাত্মিক গুৰু বা গুৰুকো সম্বোধন কৰা হৈছে। কঠোৰ ধ্যান আৰু অন্যান্য আধ্যাত্মিক  অনুশীলনৰ জৰিয়তে সিদ্ধি বা অলৌকিক শক্তি থকা বুলি বিশ্বাস কৰা সন্তসকলৰ বংশৰপৰাই পাম্বট্টি সিদ্ধাৰ আহিছে। তেওঁ নিজৰ আধ্যাত্মিক যাত্ৰা আৰম্ভ কৰাৰ আগতে জীৱিকাৰ বাবে সাপ ধৰি বিক্ৰী কৰিছিল বুলিও বিশ্বাস কৰা হয়।

তামিলনাডুৰ কইম্বাটুৰৰ ওচৰৰ মাৰুদমলাইৰ এটা গুহাত অতি দীৰ্ঘদিন ধৰি তপস্যা কৰি শ্ৰীপাম্বট্টি সিদ্ধে ‘অষ্টমসিদ্ধি’ নামৰ আঠটা অলৌকিক শক্তি লাভ কৰিছিল। লগতে তেওঁ বথীৰায়িৰুপ্পু, কল্লীমলাই, ভৱনীৰ মহালিংগমলাইৰ দৰে ঠাইত বাস কৰিছিল। 
তেওঁৰ ৰচনাসমূহৰ এটা উল্লেখযোগ্য দিশ হ’ল জটিল আধ্যাত্মিক অভিজ্ঞতা আৰু সিদ্ধিসমূহৰ ব্যাখ্যাৰ বাবে সাধাৰণ গ্ৰাম্য ভাষাৰ ব্যৱহাৰ। তেওঁৰ কল্পনাত তৃপ্তি আছে আৰু প্ৰায়ে উল্লেখ কৰে যে হৃদয়ত প্ৰেম অবিহনে পৰিত্ৰাণ সম্ভৱ নহয়। 
মৰুদমলাইৰ পৱিত্ৰ মৰুধ বৃক্ষ (অৰ্জুন গছ)ৰ তলত ভগৱান কাৰ্তিকেয়কো প্ৰাৰ্থনা কৰি পূজা কৰিছিল। 
শংকৰংকোইলত নিজৰ কঠোৰ অনুশাসন অভ্যাস কৰি আৰু নাগাপট্টিনাম জিলাৰ থিৰুকাদাভুৰত *ৱাছি* কৌশল অৱলম্বন কৰি তেওঁ সমাধি লাভ কৰা বুলি বিশ্বাস কৰা হয়। তেওঁৰ জীৱনকাল ১২৩ বছৰ বুলি ধাৰণা কৰা হয়। তেওঁৰ গুৰু আছিল সত্তাইমুনি।
## তথ্যসূত্ৰ

শ্ৰেণী:ঋষি
শ্ৰেণী:ভাৰতীয় দাৰ্শনিক
আস্তিক মুনি

**আস্তিক মুনি** () হিন্দু ধৰ্মত উল্লেখ থকা এগৰাকী ঋষি। তেওঁ সৰ্প দেৱী মনসা আৰু জৰৎকাৰুৰ পুত্ৰ।

## কিংবদন্তি
### জন্ম
দেৱী ভাগৱত পুৰাণৰ মতে, জৰৎকাৰু নামৰ এজন ঋষিয়ে হাবিত বিচৰণ কৰি থাকোঁতে খেৰৰ পুঁজি এটাৰ ওপৰত ওলমি থকা নিজৰ পিতৃপুৰুষৰ আত্মাৰ সন্মুখীন হ’ল। তেওঁৰ পূৰ্বপুৰুষসকলে তেওঁক ক’লে যে, তেওঁলোকে কষ্ট পাইছে কাৰণ জৰৎকাৰুৰ কোনো সন্তান নাই, আৰু তেওঁ তেওঁলোকৰ বংশৰ শেষজন। নিজৰ পিতৃসকলক তেওঁলোকৰ কষ্টৰপৰা ৰক্ষা কৰাৰ প্ৰয়াসত জৰৎকাৰুৱে নিজৰ নামৰ সৈতে মিল থকা এগৰাকী মহিলাক বিয়া কৰাবলৈ সিদ্ধান্ত লয়। তেওঁ নাগ ৰজা বাসুকীৰ ওচৰলৈ গৈ তেওঁৰ ভনীয়েক মনসাক বিয়া কৰাইছিল, যাৰ আন এটা নাম আছিল, জৰতকাৰু। পুষ্কৰ উপবনত এদিন সন্ধিয়া জৰৎকাৰুৱে পত্নীৰ কোলাত শুই আছিল, আৰু গধূলিৰ সময়ত প্ৰাৰ্থনা কৰা নাছিল। স্বামীয়ে নিজৰ কৰ্তব্য পালন কৰিবলৈ টোপনিৰপৰা জগাব নে নাই, সেই লৈ দ্বিধাগ্ৰস্ত হৈ পত্নীয়ে তেওঁক জগাই তুলিবলৈ ঠিক কৰিছিল। ক্ষোভিত হৈ জৰৎকাৰুৱে এই কাৰ্যৰ বাবে পত্নীক এৰি যোৱাৰ সিদ্ধান্ত লয়। মনসাই তেওঁৰ ক্ষমা বিচাৰিলে; জৰৎকাৰুৱে তেওঁক জনাই দিলে যে, তেওঁ তেওঁৰ সন্তান গৰ্ভত ধাৰণ কৰিছে, আৰু ঘোষণা কৰিলে যে, সেই সন্তান মেধাৱী আৰু নিষ্ঠাৱান হ’ব। এইদৰে তেওঁৰ নাম আস্তিক ৰখা হয়। আস্তিকে ভৃগুৰ পুত্ৰ চ্যাৱন ঋষিৰ অধীনত শিক্ষা সমাপ্ত কৰে। দেৱী ভাগৱত পুৰাণৰ মতে, যিহেতু তেওঁৰ মাতৃ শিৱৰ শিষ্য আছিল, সেয়েহে আস্তিকো দেৱতাৰ শিষ্য হৈ পৰিছিল।
### সৰ্পযজ্ঞ
মহাভাৰতৰ মতে আস্তিকে সৰ্প তক্ষকৰ প্ৰাণ ৰক্ষা কৰিছিল। সৰ্প তক্ষকৰ দংশনৰ বাবে পিতৃ পৰীক্ষিতৰ মৃত্যুৰ প্ৰতিশোধ ল’বলৈ জন্মেজয় ৰজাই সৰ্প সত্ৰ নামেৰে জনাজাত সৰ্পযজ্ঞৰ আয়োজন কৰাৰ সময়ত এই ঘটনা ঘটিছিল। শেষত তেওঁ ৰজাক উদ্দীপিত কৰি উদ্দেশ্যত জয়ী হৈ সাপ জাতিৰ ওপৰত কৰা নিৰ্যাতনৰ অন্ত পেলায়। তেওঁৰ পিতৃয়ে তেওঁক জন্মৰ আগতেই এৰি থৈ গৈছিল। জনপ্ৰিয় পৰম্পৰা অনুসৰি এই নাগবোৰৰ পৰিত্ৰাণ পোৱা দিনটোক শাওন মাহৰ শুক্ল পক্ষৰ পঞ্চমী তিথি বুলি গণ্য কৰা হয়, আৰু ইয়াক নাগ পঞ্চমী উৎসৱ হিচাপে পালন কৰা হয়।

## তথ্যসূত্ৰ

শ্ৰেণী:ঋষি
আদি পুৰাণ

**আদি পুৰাণ** খ্ৰীষ্টীয় নৱম শতিকাৰ দিগম্বৰ সন্ন্যাসী জিনাসেন ৰচিত সংস্কৃত কবিতা। ইয়াত প্ৰথম তীৰ্থংকৰ ঋষভনাথৰ জীৱনৰ বিষয়ে আলোচনা কৰা হৈছে। 

## ইতিহাস
আদি পুৰাণক প্ৰথম তীৰ্থংকৰ ঋষভনাথৰ জীৱনৰ প্ৰশংসা কৰা সংস্কৃত কবিতা হিচাপে জিনাসেনে (এজন দিগম্বৰ সন্ন্যাসী) ৰচনা কৰিছিল। জৈন পৰম্পৰা অনুসৰি খ্ৰীষ্টীয় নৱম শতিকাত ইয়াৰ ৰচনা কৰা হৈছিল।

## বিষয়
গ্ৰন্থখনে তেওঁৰ নিজৰ অনন্য শৈলীৰে এজন আত্মাৰ সিদ্ধতা আৰু মুক্তি লাভৰ যাত্ৰাক কেন্দ্ৰীভূত কৰিছে। ৰচনাখনত ঋষভদেৱৰ পুত্ৰ দুই ভাতৃ ভৰত আৰু বাহুবলীৰ সমগ্ৰ জগতখনৰ ওপৰত ক্ষমতা আৰু নিয়ন্ত্ৰণৰ সংগ্ৰাম বৰ্ণনা কৰা হৈছে। বাহুবলী জয়ী হোৱাৰ সময়তে ভাতৃৰ সপক্ষে সাংসাৰিক সাধনা ত্যাগ কৰে। মধ্যযুগৰ বহু জৈন পুৰাণে এই গ্ৰন্থত আদৰ্শ বিচাৰি পাইছিল।
### বিখ্যাত উক্তি
আদি পুৰাণৰ এটা বিখ্যাত উক্তি হৈছে-
## কানাড়া সংস্কৰণ
চম্পু শৈলীত লিখা দশম শতিকাৰ এইখন কানাড়া গ্ৰন্থ। গদ্য আৰু পদ্যৰ মিশ্ৰণ আৰু প্ৰথম তীৰ্থংকৰ আদিনাথৰ দহটা জীৱনৰ বিষয়ে ষোল্লটা অধ্যায়ত আলোচনা কৰা হৈছে। এই গ্ৰন্থখন কানাড়া কবি আদিকবি পম্পাৰ (৯৪১ খ্ৰীষ্টাব্দ) প্ৰথম গ্ৰন্থ বুলি জনা যায়।[6] ইয়াৰ আধাৰ জিনাসেন আচাৰ্যৰ মূল সংস্কৃত সংস্কৰণ।

ৰাষ্ট্ৰকুট সামন্তবাদী চালুক্য ৰজা দ্বিতীয় অৰিকেছাৰীৰ দৰবাৰ কবি, তেওঁ চম্পু শৈলীত ৰচিত বিক্ৰমাৰ্জুন বিজয় (পম্পা ভাৰত) আৰু আদিপুৰাণ নামৰ মহাকাব্যৰ বাবেই বেছিকৈ পৰিচিত, যিবোৰ তেওঁ সৃষ্টি কৰিছিল আৰু কানাড়া ভাষাৰ ভৱিষ্যতৰ সকলো গ্ৰন্থৰ আৰ্হি হিচাপে কাম কৰিছিল। জৈন সাহিত্যিক আদিকবি পম্পা, শ্ৰীপন্না আৰু ৰান্নাৰ ৰচনা, যিবোৰক সামূহিকভাৱে "কানাড়া সাহিত্যৰ তিনি ৰত্ন" বুলি কোৱা হয়, দশম শতিকাত মধ্যযুগীয় কানাড়া সাহিত্যৰে ধ্ৰুপদী কানাড়া যুগৰ আগজাননী দিছিল।
## তথ্যসূত্ৰ

শ্ৰেণী:জৈন ধৰ্ম
শ্ৰেণী:গ্ৰন্থ
কানন গীল

**কানন সিং গিল** () এজন ভাৰতীয় ষ্টেণ্ড আপ কমেডিয়ান, অভিনেতা, লেখক আৰু ইউটিউবাৰ। *পাঞ্চ লাইন বাংগালুৰু প্ৰতিযোগিতা*ত তেওঁ জয়লাভ কৰে। তেওঁ ইউটিউব চিৰিজ *প্ৰেটেন্সিয়াছ মুভি ৰিভিউ* ৰ বাবে পৰিচিত য'ত তেওঁ সহযোগী ষ্টেণ্ড আপ কমেডিয়ান বিশ্ব কল্যাণ ৰথৰ সৈতে  বলিউডৰ ছবিৰ পৰ্যালোচনা কৰে। গীল ইউটিউব কমেডী হাণ্টৰ আঁৰৰ অন্যতম মূল ব্যক্তিত্ব আছিল আৰু ইউটিউব ফেনফেষ্ট ইণ্ডিয়াৰ সহ-আয়োজক আছিল। ২০১৭ চনত তেওঁ নিজৰ এঘণ্টীয়া কমেডী বিশেষ, *কিপ ইট ৰিয়েল* আমাজন প্ৰাইম ভিডিঅ'ত মুকলি কৰে।. সোণাক্ষী সিনহাৰ সৈতে *নূৰ* চিনেমাৰ জৰিয়তে তেওঁ চিনেমা জগতত অভিষেক ঘটায়। ২০১৮ চনত তেওঁ আমাজন প্ৰাইম ভিডিঅ’ৰ কমেডী ৰিয়েলিটি টিভি শ্ব’ *কমিকষ্টান*ত বিচাৰক হিচাপেও কাম কৰিছিল। তেওঁৰ নতুন ষ্টেণ্ড আপ বিশেষ Is this it? ২০২৪ চনত ইউটিউবত মুকলি হৈছিল।

## প্ৰাৰম্ভিক জীৱন
বৰেলীৰ এটা শিখ পৰিয়ালত জন্মগ্ৰহণ কৰা কাননে প্ৰাৰম্ভিক বছৰবোৰ ডেৰাডুন আৰু দিল্লীত কটায়। তেওঁৰ পিতৃ ভাৰতীয় সেনাৰ এজন বিষয়া৷ তেওঁৰ নাম ৰণজিৎ সিং গীল৷ তেওঁ বাংগালুৰুৰ ৰাষ্ট্ৰীয় সামৰিক বিদ্যালয়ৰ অধ্যক্ষও আছিল। সৰুতে গীল বেংগালুৰুলৈ আহে। তেওঁ নতুন দিল্লীৰ আহলকন পাব্লিক স্কুল আৰু বেংগালুৰুৰ দ্য ফ্ৰেংক এণ্টনি পাব্লিক স্কুলত স্কুলীয়া শিক্ষা গ্ৰহণ কৰিছিল। তেওঁ বি.ই. এম এছ ৰমাইয়া ইনষ্টিটিউট অৱ টেকন’লজিত কম্পিউটাৰ বিজ্ঞানত ডিগ্ৰী লাভ কৰে। তেওঁ এটা বেণ্ডৰ অংশ আছিল য'ত তেওঁ পিছলৈ গীত লিখিবলৈ আৰম্ভ কৰাৰ সময়ত মুখ্য গায়ক হৈছিল।
## কৰ্মজীৱন
কাননে এক্সেটাৰ গ্ৰুপ ইনকৰ্পৰেশ্যনত তিনি বছৰ ধৰি চফ্টৱেৰ অভিযন্তা হিচাপে কাম কৰিছিল। ইয়াৰ মাজতে তেওঁ পাঞ্চলাইন বেংগালুৰু নামৰ প্ৰতিযোগিতাত অংশগ্ৰহণ কৰি জয়লাভ কৰে আৰু তাৰ পিছত মুম্বাইৰ কমেডী ষ্ট’ৰত আন এক জয় লাভ কৰে। ইয়াৰ পিছত তেওঁ চাকৰি এৰি কমেডীত কেৰিয়াৰ গঢ়িবলৈ লয়।

ভাইৰেল ইউটিউব ধাৰাবাহিক প্ৰেটেন্সিয়াছ মুভি ৰিভিউৰ জৰিয়তে তেওঁ জনপ্ৰিয়তা লাভ কৰে। তেওঁ বিশ্ব কল্যাণ ৰথৰ সৈতে সমালোচনাত্মকভাৱে জনপ্ৰিয় হিন্দী চিনেমাসমূহৰ পৰ্যালোচনা কৰিছিল। কানানে এটা ইম্প্ৰভাইজড স্কেচ কমেডী শ্ব' *দ্য লিভিং ৰুম অন কমেডী চেণ্ট্ৰেল*তো কাম কৰিছিল। ২০১৭ চনত গীলে সোণাক্ষী সিনহাৰ সৈতে সুনহিল চিপ্পীৰ ছবি *নূৰ*ত অভিষেক ঘটায়। সেই বছৰতে গীলে তেওঁৰ বিশেষ কিপ ইট ৰিয়েল আমাজন প্ৰাইম ভিডিঅ'ত মুকলি কৰে। ২০২০ চনত তেওঁৰ বিশেষ 'Yours Sincerely' নেটফ্লিক্সত মুক্তি পাইছিল।

২০২৩ চনত তেওঁ ইডা উৰচিন-হলমৰ সৈতে *ক্ৰীছমাছ এজ ইউজুৱেল* নামৰ নৰৱেৰ ৰোমাণ্টিক কমেডী ছবিখনতো অভিনয় কৰে।

২০২৪ চনৰ ১৮ জানুৱাৰীত হাৰ্পাৰকলিন্সে গীলৰ প্ৰথম উপন্যাস *এক্টছ অৱ গড* মুকলি কৰে।  এইখন হৈছে ২০১৬-১৭ চনত তেওঁ লিখা এটা চুটিগল্পৰ আধাৰত নিৰ্মিত কমেডী-কল্পবিজ্ঞান কাহিনী।

## তথ্যসূত্ৰ

## বাহ্য়িক সংযোগ
*
শ্ৰেণী:ভাৰতীয় ইউটিউবাৰ
শ্ৰেণী:জীৱিত ব্যক্তি
শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:ভাৰতীয় কমেডিয়ান
শ্ৰেণী:উত্তৰ প্ৰদেশৰ ব্যক্তি
শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় অভিনয় শিল্পী
শ্ৰেণী:কমেডিয়ান